Vulin, Spirić i Rakić (Foto Tanjug)\nVulin je, nakon što je u Kosovskoj Mitrovici otvorio novu zgradu Centra za socijalni rad, rekao da država Srbija vodi računa o svim svojim građanima i da ne misli da brigu umanji ili da sa njom prestane.\n“Ministarstvo za rad je i u ovom rebalansu budžeta predvidelo potpuno istu količinu novca za sve socijalno ugrožene. Država Srbija štedi na svemu ali ne štedi na socijalnim davanjima, socijalna davanja se neće smanjiti i naše ulaganje u položaj onih kojima je najteže ni na koji način neće opasti,” poručio je Vulin.\nOn je kazao da je otvaranje nove zgrade Centra za socijalni rad u Mitrovici još jedna potvrda da je Srbija ovde da ostane, radi i vodi računa o onima kojima je najteže i koji su u stanju socijalne potrebe.\nVulin je apelovao na sve predstavnike lokalnih samouprava da kada rade rebalanse budžeta da vode računa da onima kojima je teško ne bude još teže.\n“Mi ćemo nastaviti da vodimo politiku u tom pravcu, socijalna davanja neće biti smanjena, štedećemo na svemu ostalom ali onima kojima je najteže o njima ćemo nastaviti da brinemo upravo na ovaj način,” naglasio je Vulin.\nDržava je tu da radi, nije tu da ide, država je tu da poboljša položaj svih svojih građana, zaključio je Vulin, kom će večeras biti uručena i plaketa počasnog građanina Kosovske Mitrovice.\nMitrovački Centar za socijalni rad vodi brigu o ukupno 540 porodica korisnika socijalne pomoći od kojih je prema podacima iz Centra 1000 osoba radno sposobno.\nDirektor Centra za socijalni rad u Mitrovici Dejan Đinović istakao je da se njihovi planovi zasnivaju na saradnji sa ostalim usanovama i institucijama u okviru lokalne zajednice sa ciljem poboljšanja kvaliteta usluga korisnika i drugih osetljivih socijalnih grupa.\n“Sve to u skladu sa pozitivnim zakonskim propisima i politikom Republike Srbije kao jedinom državom koju mi ovde priznajemo i zahvaljujući kojoj opstajemo na ovim prostorima,” kazao je Đinović.\nPredsednik privremenog opštinskog organa u Kosovskoj Mitrovici Aleksandar Spirić izjavio je da zgrada ne bi mogla da bude završena bez podrške resornog ministarstva i ministra Vulina.\n“Lokalna samouprava je takođe dala svoj doprinos u onoj meri koliko su nam finansije dozvolile, mi smo i direktno pomagali korinike centra za socijalni rad , verujemo da ćemo još više u budućnosti sarađivati i brinuti o kategoriji socijalno ugroženih lica,” kazao je Spirić.\nNovootvorena zgrada Centra za socijalni rad u Kosovskoj Mitrovici pokrivaće osim ove i opštine i opštine Zvečan, Peć, Klina, Istok i Orahovac.\n05.06.2020 U Gračanici formirano komunalno preduzeće "Ekologija" (481)\n05.06.2020 Nakrivljena bandera opasnost po meštane, KEDS ne reaguje (357)\n05.06.2020 Godišnjica ubistva Dimitrija Popovića (243)\n05.06.2020 Skoro rešenje za Gračanku? Jalovište i dalje problem (163)


DVE UTAKMICE NA TRI KANALA Cela Srbija će moći da GLEDA Partizan i TSC, ali nemojte da vas zbuni RTS1 i RTS2 - Sportal\nP. L. - Vest objavljena: 14:18 - 17.09.2020\nMečeve oba tima moći će da u direktnom prenosu gleda cela Srbija, dok će u slučaju Partizana postojati dve opcije na televiziji.\nDuel crno-belih i Sfintula u Moldaviji direktno će emitovati Radio televizija Srbije na svom prvom kanalu od 19 časova, dok će prenos oni koji to budu želeli moći da prate i na Areni sport 1 u istom terminu.\nTSC iz Bačke Topole će kao domaćin igrati protiv rumunskog tima FCSB, a prenos je obezbedio takođe RTS koji će utakmicu prenositi na drugom programu. Dakle praktično odmah posle meča Sfintul - Partizan na RTS 1, na RTS 2 u 21h kreće prenos TSC - FCSB koji će biti i te kako zanimljiv zbog sastava sa kojim dolazi rumunski klub.\nSrbija više nema predstavnika u kvalifikacijama za Ligu šampiona pošto je Crvena zvezda eliminisana od Omonije, ali trenutno ima četiri tima u borbi za Ligu Evrope. TSC i Partizan se bore za treće kolo u kom su već Vojvodina koja počinje kvalifikacije odatle i Zvezda pošto evropski put nastavlja u drugom takmičenju prema kvalitetu.\nEvropski fudbal FK Partizan FK Sfintul FK TSC FK FCSB


Suphanburi - Port FC: Analiza utakmice | Sportske Kladionice\nHome Sportsko klađenje Tip dana Suphanburi – Port FC: Analiza utakmice\nSuphanburi – Port FC: Analiza utakmice\nSreda nam kao i obično nudi dosta kvalitetnog sadržaja, a tu pre svega mislimo na ponudu fudbalskih, ali i košarkaških utakmica, posebno utakmica iz onih manje popularnih liga. Danas smo uspeli da pronađemo utakmicu koja zaslužuje da ima titulu Tip Dana, a to je danas meč koji se igra u okviru prve Thailandske lige, gde se na stadionu Suphanburi Municipality u gradu Suphanburi, sastaju domaća ekipa istog imena kao i grad i gosti ekipa Port FC.\nDomaća ekipa, nažalost ove sezone se bori za opstanak i do kraja regularnog dela takmičenja za njih je svaka utakmica biti ili ne biti. Na domaćem terenu nisu nimalo loši i imaju skor od 4 pobede, 1 nerešene i 5 poraza, uz gol razliku od 16 postignutih i 12 primljenih pogodaka. Ipak, danas će imati vrlo nezodan zadatak pošto im u goste dolazi treće plasirana ekipa šampionata.\nNjihovi protivnici, ekipa Port FC se kao što smo naveli nalazi na trećoj poziciji šampionata, i do kraja će se boriti za drugu poziciju, pošto je šampionat već rešen. Na gostovanjima imaju 7 pobeda, 1 nerešenu i 4 poraza, uz gol razliku od 26 postignutih i 20 primljenih pogodaka. Znajući kako je ova ekipa motivisana sasvim smo sigurni da će dati sve od sebe da na ovom meču ostvare pobedu.\nOve dve ekipe su igrale 13 puta do sada, ali ono što je simptomatično je činjenica da su na poslednjih 7 susreta, čak 5 puta bilo da obe ekipe postignu pogodak, a vrlo često i da bude 3+.\nNećemo ovde čačkati market za konačan ishod, jer se ovde stvarno može dogoditi svašta, ali ovogodišnje performanse pokazuju da bi obe ekipe ovde mogle odigrati otvoreno, te smatramo da je najbolje na ovoj utakmici odigrati 3+ (da obe ekipe postignu 3 ili više pogodaka), koja opklada se plaća odličnom 1.71 kvotom u sportskoj kladionici 22Bet.


Vučić čestitao građanima Dan državnosti\nIzvor: RTS, 15.Feb.2020, 09:58\nPredsednik Aleksandar Vučić čestitao je građanima Srbije Dan državnosti.\n"Srećno Sretenje. Živela Srbija", naveo je Vučić na Instagram profilu Budućnosrsrbije.av uz svoju fotografiju na kojoj je napisano "Srećan dan državnosti Srbijo!".\nSrbija danas obeležava Sretenje - Dan državnosti, u znak sećanja na 15. februar 1804. kada je počeo Prvi srpski ustanak i kada je 1835. proglašen prvi srpski Ustav. ...\nSrbijaDanas.com: "Srećno Sretenje! ŽIVELA SRBIJA!" Predsednik na Instagramu čestitao DAN DRŽAVNOSTI!\n"Srećan Dan državnosti, Srbijo"\nPredsednik Srbije Aleksandar Vučić čestitao je građanima Srbije Dan državnosti.."Srećno Sretenje. Živela Srbija", naveo je Vučić uz objavljenu fotografiju...Srbija danas obeležava Sretenje, Dan državnosti, u znak sećanja na 15. februar 1804. kada je počeo Prvi srpski ustanak i 1835. kada...\nVučić čestitao građanima Sretenje: Srećan dan državnosti Srbijo!\nPredsednik Srbije Aleksandar Vučić čestitao je danas građanima Dan državnosti Predsednik Srbije Aleksandar Vučić čestitao je danas građanima Dan državnosti."Srećno Sretenje. Živela Srbija", naveo je Vučić na Instagram profilu Budućnosrsrbije.av uz svoju fotografiju...


Delta će platiti porez u Srbiji\nBEOGRAD - Kompanija Delta Holding potvrdila je danas da je prodala šoping-molove Delta Siti (City) u Beogradu i Podgorici južnoafričkom investicionom fondu Hiprop, i tvrdi da će "svi postojeći porezi po osnovu prodaje šoping-molova biti plaćeni u Srbiji".\n"U najveće najavljene projekte: šoping-mol Delta planet, hotel InterContinental i novu poslovnu zgradu u Beogradu, Delta je spremna da, odmah nakon dobijanja građevinskih dozvola, uloži 250 miliona evra i time pruži novi podsticaj privredi Srbije".\nU kupovini su, kako se navodi na sajtu Hirpoa, učestvoval dva kupca - Hirpop, koji je postao vlasnik 60 odsto udela u oba tržna centra, dok je vlasnik preostalih 40 odsto kompanija "Homestead", povezana sa Luisom Norvalom, jednim od direktora kompanije Hiprop.\n« ŠOK U PRILEPU Da ne bi ostao bez socijalne pomoći, mrtvu sestru čuvao godinu dana u kući?! Rusija: Od 15. februara zabranjen uvoz soje i kukuruza iz SAD »


Preliminarni podaci RHMZ-a za predstojeće leto, prema rečima Gorana Mihajlovića, ukazuju da možemo očekivati temperature koje će biti dva stepena više od proseka.\nDetaljna prognoza za leto, na kojoj zajednički rade meteorolozi iz cele jugoistočne Evrope, biće objavljena za desetak dana. Prvi podaci pokazuju da će leto biti dugo, toplo i najverovatnije sušno.\nDO KADA ĆE PADATI KIŠA\n“Negde do kraja meseca, u narednih sedam dana, očekujemo nestabilno vreme, što ne znači da će svakog dana u svakom mestu biti pljuskova. Najobilnije padavine se očekuju u utorak, pre svega na zapadu i jugozapadu zemlje, gde bi, prema prognozi, bilo i do 30 milimetara za 24 časa, dok bi u ostalim krajevima, severnim i centralnim, bilo negde između 10 i 20”, naveo je Goran Mihajlović, gostujući u Jutarnjem programu RTS-a.\nDodao je da je ovo dobra vest za poljoprivrednike, pošto je u januaru i aprilu bilo malo padavina.\n“Nešto bolja situacija je bila početkom maja, u narodu poznate đurđevske kiše koje su jako važne za poljoprivredu, ali i dalje postoji deficit padavina i mislim da će se poljoprivrednici obradovati ovim padavinama”, rekao je Mihajlović.\nBIĆE USLOVA ZA GRAD\nProšle nedelje je neke delove Srbije pogodilo je olujno nevreme, praćeno krupnim gradom koji je načinio štetu na usevima.\nGoran Mihajlović je rekao da se olujno-grmljavinski procesi koji uslovljavaju grad mogu prognozirati u veoma kratkom periodu.\n“Ono što ja sad mogu reći da će biti uslova, ali ne za neke rasprostranjene i intenzivne pojave grada”, naveo je Mihajlović.\nKada je reč o vodostaju reka, Dunav, Sava i Tisa su u domenu niskih vrednosti za ovo doba godine, pa se ne očekuje veći porast na ovim rekama.\n“Prilikom pljuskovitih padavina, uvek postoji mogućnost za neka lokalna manja izlivanja, prilikom obilnijih pljuskova na manjoj teritoriji, ali nema razloga za bojazan”, naglasio je Goran Mihajlović i dodao da se nešto manje padavina očekuje u drugoj polovini sedmice.\nSpisak dosadašnjih komentara za članak "Kakvo nas leto čeka".\nSpisak dosadašnjih komentara za članak "Kakvo nas leto čeka". Podelite vaše mišljenje sa nama. Pošaljite komentar klikom na dugme - napišite komentar.


SAD: Bliski istok zasenio pitanje Kine\nKineski i američki predsednik, Ši Đinping i Barak Obama, tokom susreta u Pekingu, 12. novembar 2014\nSjedinjene Države se zalažu za usvajanje takozvanog kodeksa ponašanja pri rešavanju teritorijalnih sporova u Južnom kineskom moru, dok rade na unapređivanju trgovinskih veza sa Kinom. Glas Amerike pripremio je osvrt na proteklu godinu američke politike prema Kini, od demonstracija u Hong Kongu do rešavanje problema klimatskih promena.\nPosle dvomesečnih prodemokratskih demonstracija u Hong Kongu, Vašington poziva na razgovore i ne prihvata mešanje sa strane u vezi sa izborima u Hong Kongu, što administraciji predsednika Baraka Obame sužava prostor za manevrisanje, kaže Sofi Ričardson, direktorka Hjuman rajts voča.\n„Smatram da je Amerika nedosledna po pitanju političkih prava i demokratije u Hong Kongu i Kini, naročito u poređenju sa podrškom koju tome daje u drugim zemljama. Doslednost u pogledu Pekinga je izuzetno važna.“\nPeking je jednostavno blokirao američka nastojanja za uvođenje kodeksa ponašanja u rešavanju teritorijalnih sporova u Južnom kineskom moru - gde prema navodima Vijetnama - Kina ometa njegove pomorske patrole, kaže Majkl Oslin, analitičar Instituta Ameriken enterprajz.\n„To je savršen način za beskrajne pregovore, isti kao što su pregovori o severnokorejskom i iranskom nuklearnom programu - bolje reći za svakog ko ne želi da poštuje propisane norme dovoljno je da počne prazne pregovore kojima se baš ništa ne postiže.“\nSjedinjene Države bi mogle efikasnije da utiču na Kinu, kada bi koristile činjenicu da predstavljaju najveće svetsko tržište, smatra američki senator Šerod Braun.\n„Oni žele pristup našem tržištu, tehnologiji, našim univerzitetuma. Snaga naše vlade, naših potrošača, sve bi to moglo da pomogne kako bi se u Kini ostvarile stvarne promene.“\nMeđutim, Braun predviđa sve manji interes Vašingtona za angažovanje u Kini.\n„Mislim da ekonomija i polarizovana politika naše zemlje nisu usmereni ka Kini, kao što je to slučaj sa Bliskim Istokom.“\nAnalitičar Instituta Kejto, Džastin Logan, kaže da je u Vašingtonu, Bliski Istok zasenio pitanje Kine.\n„Istočnoazijski saveznici bi trebalo da ističu da je Kina jednako važna. Iz meni nepoznatih razloga, oni nisu uspeli da nametnu pitanje Kine nasuprot arapskim zalivskim zemljama i, u manjoj meri, Izraelu. Armada eksperata za Bliski istok koji rade u Vašingtonu, insistira da to treba da bude u fokusu američke strategije.“\nProtekle godine, predsednici Barak Obama i Ši Đinping postigli su ambiciozan sporazum o smanjenju emisije gasova. Tokom pregovora, predsednik Obama je rekao da je uveravao Kinu da prihvati ista pravila kao ostale zemlje u pogledu trgovine i teritorijalnih sporova na moru. On je dodao da stabilnost Azije treba da se zasniva na savezu i uzajamnoj bezbednosti, umesto na načelima interesnih sfera ili prinude


Bajden namerava da sarađuje sa Rusijom - 03.02.2021, Sputnik Srbija\nPredsednik Sjedinjenih Američkih Država Džo Bajden namerava da sarađuje sa Rusijom, ali i da direktno razgovara sa ruskim predsednikom Vladimirom Putinom o... 03.02.2021, Sputnik Srbija\n22:10 03.02.2021 (Osveženo: 01:08 26.08.2021)\n„Kada se radi o Rusiji, mislim da, ukoliko se osvrnemo na telefonski razgovor predsednika Džoa Bajdena i predsednika Vladimira Putina, očigledno je da predsednik nije odstupio od svog stava. Jasno je stavio do znanja da postoje sfere u kojima možemo da sarađujemo – na primer na novom sporazumu START 3 koji je u skladu sa interesima nacionalne bezbednosti SAD. Predsednika brinu različita pitanja – mešanje u izbore, hakovanje, plaćanje za napade na američke vojnike u Avganistanu. Taj pregled se nastavlja. Bajden je čak spreman da direktno razgovara sa Putinom o nesuglasicama“, istakla je Psaki.\nOna je dodala da je Bajden sa evropskim saveznicima razgovarao o politici prema Rusiji.\n31 Januar 2021, 13:13\n„Predsednik je naravno razgovarao sa brojnim evropskim saveznicima o mnogim pitanjima koja su od uzajamnog interesa. Naravno, između ostalog i o Rusiji“, izjavila je Psaki, odgovarajući na pitanje da li je Bajden razgovarao sa zemljama EU o mogućim sankcijama protiv Moskve u vezi sa situacijom sa Aleksejom Navaljnim.\n„Što se tiče toga o kakvim sankcijama ili vrsti odgovora može biti reč, predsednik zadržava pravo da odgovori tako kako bude smatrao da treba, u svakom momentu“, objasnila je ona.\nOglasio se i portparol američkog Stejt departmenta Ned Prajs koji je rekao da produženje rusko-američkog Sporazuma o smanjenju i ograničavanju strateškog ofanzivnog naoružanja (START 3) daje Rusiji i Americi „vreme i prostor“ da razgovaraju o širim pitanjima strateške stabilnosti, kontrole naoružanja i drugim elementima.\nPritom, Prajs ne vidi nikakvu protivrečnost u tome što Vašington nastavlja da kritikuje Moskvu i istovremeno produžava sporazum sa njom.\n2 Februar 2021, 14:21\n„Ne postoji nikakav nesklad u tome. Potpuno produženje sporazuma START 3 na pet godina očigledno je u našim interesima. Posebno kada se radi o odnosima protivnika, postaje još važnije da postoji nešto poput START 3 sporazuma što ograničava važne komponente ruskog nuklearnog programa“, rekao je portparol.\nSankcije „Severnom toku 2“ – u slučaju potrebe\nTakođe je naglasio da će SAD nastaviti da prate realizaciju gasovoda „Severni tok 2“ i da će doneti odluku o sankcijama po potrebi.\n„Pratićemo akcije usmerene na završetak ili sertifikovanje gasovoda i ukoliko dođe do toga donećemo odluku o primenjivosti sankcija“, rekao je Prajs.\nPrema njegovim rečima, sankcije su samo jedan od instrumenata američke politike usmerene na „zaštitu evropskih saveznika od grabežljivog ponašanja, između ostalog, i Rusije“.\n„'Severni tok 2' i druga linija 'Turskog toka' prave se kako bi se povećale poluge pritiska Rusije na naše partnere i saveznike i kako bi se potkopala transatlantska bezbednost. SAD nastavljaju da sarađuju sa saveznicima i partnerima kako bi Evropi osigurale pouzdano diverzifikovano energetsko snabdevanje koje ne bi uticalo na našu kolektivnu sigurnost“, objasnio je Prajs.\nPodsetimo, telefonski razgovor lidera SAD i Rusije Džozefa Bajdena i Vladimira Putina održan je u utorak, 26. januara. Tokom prvog razgovora od momenta Bajdenove inauguracije, dvojica predsednika su razgovarali o saradnji u borbi protiv virusa korona, povlačenju američke strane iz Sporazuma o otvorenom nebu i nizu drugih pitanja. Takođe su se dogovorili da produže sporazum START 3 na pet godine na uslovima Moskve.\n„Makar neka pogledaju filmove“: Rusija posavetovala Pentagonu da se nuklearno opismeni


Šumadinci OSTVARILI SAN čuvaru srpskog groblja u Solunu: Čika Đorđe ZAPLAKAO kad je video šta je dobio na poklon iz Srbije (FOTO)\nNa Aranđelovčanina Ivicu Anđelića deda Đorđe iz Soluna ostavio je poseban utisak. Naime, prilikom posete srpskom vojničkom groblju na Zejtinliku Ivica je upoznao čuvara groblja i tom prilikom odlučio da mu se, kako kaže oduži za sav njegov rad i trud.\nU razgovoru za portal Glas zapadne Srbije, on je opisao kako je došlo do poznanstva sa čika Đorđom, kao i o želji da mu se oduži na neki način zbog svega što čini decenijama unazad .\n- Kada sam posetio Zejtinlik u septembru, upoznao sam čika Đorđa, oduševio me kao čovek, oduševio me način na koji predstavlja Srbiju, koliko je zapravo poznaje iako nikada nije bio ovde. Osetio sam potrebu da mu se odužim na neki način, da mu odam počast za sve ove godine truda i rada što je posvetio našim precima - rekao je Ivica Anđelić i dodao da je njegov gest zapravo sitnica prema zaslugama koje je ovaj držetljivi starac ostavio iza sebe.\n- Dugo sam razmišljao kako da mu se odužim, da bude nešto lepo i originalno. Uz pomoć supruge i prijatelja došli smo na ideju da mu kupimo narodnu nošnju, jelek, anterija, kanice, pantalone i opanci - kazao je Ivica.\nČika Đorđe sa nošnjom\n- Ljudi su prepoznali našu ideju, uspeli smo i srce mi je puno. Usrećili smo našeg čika Đorđa, ja sam u tome ne bih uspeo. Zahvaljujem se svima koji su svako na svoj način dali doprinos a posebno ljudima koji su poklon uručili - rekao je inicijator ove akcije.\nDa poklon stigne tamo gde treba pobrinuli su se Budimir i Snežana Milojević iz sela Zagorica kod Topole.\n- Čika Đorđe je bio oduševljen, čak je i zaplakao kada je video poklon. Dugo je pričao sa nama i fotografisali smo se, a na rastanku nam je obećao da će obući nošnju i poslati nam fotografiju - kazala je Snežana Milojević za Glas zapadne Srbije.\nInače, deda Đorđe je postao deo istorije kako Srbije, tako i Grčke, u kojoj je i rođen 1. maja 1928. godine u Solunu. Dobro je poznat svima koji su posetili mesto na kojem počivaju posmrtni ostaci oko 8.000 heroja Velikog rata, stradalih tokom bitaka na Solunskom frontu, u redovima srpske vojske.\nNjegovu ideju podržali su brojni prijatelji preko društvenih mreža, i ubrzo se prikupio potreban novac.


Konjički sabor: Najlepši pastuv "Golden boj" iz Beograda\nKonjički sabor: Najlepši pastuv „Golden boj“ iz Beograda\nTanjug 16. septembra 2018. 15:15\nSVILAJNAC – Grlo „Golden boj“ Dimitrija Zdravkovića iz Beograda proglašen je danas za najlepšeg pastuva Prvog Konjičkog sabora u Svilajncu, a za najboljeg uzgajivača konja Kosta Pavlovića.\nNa privredno-turističkoj manifestaciji Prvi Konjički sabor, koja je danas održan pod pokroviteljstvom Skupštine opštine Svilajnac, prestavljeno je 70 konja razne pasmine iz osam mesta Srbije.\nU kategoriji lipicanera, za najbolju kobilu proglasasena „Alegra“ Jovana Pavlovića iz Žabara, a za pastuva „KomverzanO Avala“ Marka Bateveljića iz Kragujevca.\nU kategortiji engleskih punokrvnih konja, pobednici su kobila „Sana Korleone“ Vladana Jovkovića iz Svilajnca i pastuv „Indijan Vorning“ Alekse Jovkovića Svilajnca, dok je najbolji radni konj „Divna“ Živka Đorđevića iz Svilajnca, a u kategoriji ostalih grla „Golden boj“ i „Pram“ Miloša Roknića iz Rume.\nU kategorijama „ostali“ prva mesta su osvojili Milan Miletić i Bojan Ilić iz Kragujevca, za najmlađeg uzgajivača proglašen je Nemanja Andrejić, najmlađi jahač je Sofija Nikolića, a najstariji kočijaš je Predrag Đorđević iz Svilajnca.\nSabor je, pred oko hiljadu posetilaca iz Resave i drugih mesta Srbije, otvorio predsednik opštine Predrag Milanović i najavio da će do sledeće godine, za Drugi konjički sabor, biti izgrađen hipodrom u Svilajncu.\nOrganizator Sabora je Sportsko konjičko udruženje „Mara“ iz Svilajnca, koje sa svojim konjima godinama osvaja najviše nagrade Međunarodnog poljoprivrednog sajma u Novom Sadu.\nNa saboru je upriličena i parada konja i zaprega, a posetioci su mogli da se provozaju u kočijama, da jašu, da se slikaju sa konjima…\nSabor je održan u velikom parku kod Predškolske ustanove „Dečija radost“, uz nastup Tamburaškog orkestra „Rubato“ iz Novog Sada.


Društvo | Belle Amie - Part 3\n[VIDEO] Posle više od mesec dana stariji osnovci i srednjoškolci su se...\nPosle više od mesec dana stariji osnovci i srednjoškolci su se vratili u školske klupe. Od prvog do četvrtog razreda će kao i do sada ići svakodneno u školu, podeljeni u grupe. Stariji osnovci od pe...\n[VIDEO] Nastavlja se imunizacija građana koji se nisu prijavili za vak...\nNastavlja se imunizacija građana koji se nisu prijavili za vakcinaciju, a ipak žele da se vakcinišu. Danas i sutra svi zainteresovani građani mogu da dođu u centralni objekat niškog Doma zdravlja ...\nPreminulo 37 pacijenata, virus registrovan kod još 2.069 ljudi\nU poslednja 24 sata u Srbiji je testirana 10.262. ljudi, a virus je registrovan kod njih 2.069. Kovid 19 odneo je još 37 života, a ukupno od početka epidemije preminulo je 5.991 osobe. Ho...\nU Covid objektima Kliničkog Centra Niš hospitalizovano je ukupno 263 pacijenta. Kod 231 pacijenta je potvrđeno prisustvo virusa Covid-19. Od ukupnog broja hospitalizovanih, potvrđenih pacijenata,...\nMinistarka zaštite životne sredine Irena Vujović u Pirotu\nMinistarka zaštite životne sredine Irena Vujović, tokom protekle nedelje posetila je Pirot. Ona je sa gradonačelnikom Vladanom Vasićem i predstavnicima Javno komunalnog preduzeća Regionalna sanita...\n[VIDEO] Mašinski fakultet u Nišu izvršio je reakreditaciju tri studijs...\nU godini, u kojoj obeležava 60. godina uspešnog rada Mašinski fakultet u Nišu, izvršio je reakreditaciju čak tri studijska programa. U godini pandemije izazvane virusom Kovid 19, koja je zahv...\n« Previous 1 2 3 4 5 6 7 8 … 1,470 Next »


Poslovna zajednica u FBiH traži manje cijene putarine na auto-putu – ASinfo Portal\n10.08.2021. / 13:58\nSARAJEVO – Udruženje poslodavaca Federacije BiH (FBiH) zatražio je hitan sastanak sa federalnim ministrom saobraćaja i komunikacija Denisom Lasićem i direktorom preduzeća “Autoceste” Elmedinom Voloderom radi smanjenja cijene naknade za korištenje auto-puta A1 za 20 do 25 odsto.\nU saopštenju ovog udruženja podsjećaju da su posljednjih dana u javnosti problematizovani dijelovi izvještaja Kancelarije za reviziju institucija u FBiH, u kojima je navedeno da je za 91 kilometar auto-puta u “Autocestama” FBiH zaposleno 120 blagajnika i 40 vođa smjene, te da su posebno istaknute neprimjereno visoke plate uprave i zaposlenih u ovom preduzeću.\nIz Udruženja navode da ih nalazi revizora ne iznenađuju, jer već godinama upozoravaju na činjenicu da građani i privreda u FBiH plaćaju najvišu cijenu putarine u Evropi.\nAnalizom formule za računanje cijene putarine po kategorijama vozila utvrđeno je da se trenutno, na primjer, na dionici auto-puta Sarajevo-Zenica, BNM Lašva naplaćuje četiri KM za prvu kategoriju vozila, 8,5 KM za drugu kategoriju vozila, 12,5 za treću i 17 KM za četvrtu kategoriju vozila.\nPrema propisanoj formuli, cijene bi trebale iznositi četiri KM za prvu, osam KM za drugu, 12 KM za treću i 16 KM za četvrtu kategoriju vozila.\nUdruženje poslodavaca FBiH uradilo je uporednopravnu analizu zakonodavstva zemalja iz okruženja koja je pokazala da se u FBiH trenutno plaća znatno skuplja putarina nego u okruženju i zemljama članicama EU.\n“Utvrdili smo da u FBiH putarina po pređenom kilometru za prvu kategoriju vozila u prosjeku iznosi 0,12 KM, za treću kategoriju 0,35, a za četvrtu 0,50 KM. Istovremeno, u Republici Srpskoj putarina u prosjeku iznosi 0,09 KM, u Srbiji 0,06 KM, u Sjevernoj Makedoniji 0,04 KM, a u Turskoj 0,078 KM”, ukazuju u Udruženju.\nKada je riječ o EU, uzet je primjer Grčke gdje putarina po pređenom kilometru iznosi 0,09 KM, a u Italiji 0,10 KM.\nOsim što građani i prevoznici u FBiH plaćaju najskuplju putarinu, iz Udruženja podsjećaju da prema odredbama Zakona o akcizama BiH postoji obaveza plaćanja akcize na naftne derivate plus obaveza plaćanja putarine kao indirektnog poreza u iznosu od 0,15 KM po jednom litru proizvoda za puteve i 0,10 KM za izgradnju auto-puteva.\nSvaki vozač prilikom registracije vozila dužan je i da platiti “putarinu”, koja u zavisnosti od snage vozila iznosi od 25 do 250 KM.\nZbog svega navedenog Udruženje poslodavaca zahtijeva smanjenje cijena putarina za korištenje auto-puta A1 za 20 do 25 odsto.\nU saopštenju se podsjeća da su članovi Udruženja poslodavaca FBiH više puta pokušali dogovoriti sastanak sa bivšim direktorom “Autocesta FBiH”, što je on odbijao upućujući ih na službenike ovog preduzeća.\n“Nemamo ništa protiv činjenice da na rukovodeće pozicije u javnim preduzećima stranke imenuju svoje kadrove. Ali, ti kadrovi moraju biti eksperti u oblasti za koju se imenuju i moraju biti svjesni da su oni i javne kompanije kojima rukovode servis građanima i privredi. Ne mogu i ne smiju se ponašati po principu da su oni iznad ili izvan sistema, kao što je do sada često bio slučaj”, ukazuju iz Udruženja. Srna\nTagovi: putarinaudruzenje poslodavaca fbih


Održana 7.sednica Skupštine Zajednice Super i Prve lige Srbije – Sport In\nOdržana 7.sednica Skupštine Zajednice Super i Prve lige Srbije\nDanas je održana 7. sednica Skupštine Zajednice fudbalskih klubova Super lige i Prve lige Srbije. U prostorijama Sportskog centra Fudbalskog saveza Srbije u Staroj Pazovi danas je održana sednica Skupštine Zajednice fudbalskih klubova Super lige i Prve lige Srbije kojom je predsedavao gospodin Dragomir Lazović, predsednik Zajednice. Sednici su prisustvovali i učestvovali u radu potpredsednik FSS gospodin Nenad Bjeković i generalni sekretar FSS gospodin Jovan Šurbatović, kao i direktor pravnih poslova FSS gospodin Nenad Santrač i njegov zamenik gospodin Dejan Šuput. Pred početak sednice minutom ćutanja odata je pošta dugogodišnjem predsedniku Zajednice Branimiru Babarogiću.\nU konstruktivnoj diskusiji predstavnicima klubova je od strane Fudbalskog saveza Srbije prezentovan novi sistem takmičenja u Prvoj ligi, kao i niz izmena propisa FSS, sa posebnim akcentom na izmene Disciplinskog pravilnika koje se odnose na borbu protiv neregularnosti na fudbalskim utakmicama i zaštitu integriteta takmičenja. Posebno je istaknut ogroman napredak na planu licenciranja klubova za takmičenja UEFA i Super lige, istorijski dobar rezultat koji je ostvaren na ovom planu u smislu da su svi klubovi ispunuli sve zahteve u predviđenim rokovima. Klubovi koji su obezbedili finansijsku stabilnost i klubovi koji su značajno unapredili stadionsku infrastrukturu su posebno pohvaljeni. U isto vreme, predstavljeni su planovi koji se odnose na pripreme za početak izgradnje Nacionalnog stadiona. Istaknut je i odličan odnos koji fudbalska organizacija ima sa državnim organima, Ministarstvom omladine i sporta i lokalnim samoupravama, kao i velika pomoć fudbalu od strane države. Posebna Radna grupa na nivou FSS radi na pripremi predloga Zakona o privatizaciji u sportu, koji neće biti obavezujući, ali će dati mogućnost klubovima da se transformišu iz forme udruženja građana u privredna društva, čime će se otvoriti mogućnosti za velika ulaganja.\nPrisutni su informisani o toku i detaljima pregovora sa medijskim kućama u vezi prodaje prava na direktne televizijske prenose utakmica Super i Prve lige, gde se očekuje znatno povoljniji finansijski benefit koji će biti ostvaren u korist klubova, a sve u skladu sa opštim trendovima porasta ove vrste prihoda na evropskim tržištima. Posle vrlo kvalitetne i konstruktivne diskusije i prezentiranih novina u prestojećoj sezoni Skupština je zaključila da relizacija svih poslova koji se tiču popravljanja položaja klubova Super i Prve lige ide u odličnom smeru i da će rezultati biti iznad očekivanih, čime je data puna podrška daljem radu organa FSS i Zajednice.


Dodik: Sveta je Srpska, a BiH je moranje | Trebinje Live\nDodik: Sveta je Srpska, a BiH je moranje\nPredsjednik Republike Srpske Milorad Dodik poručio je danas da je Srpska svjesna sebe, da brani svoje dejtonske i ustavne pozicije, te mjerka i traži vrijeme da ostvari što je moguće veću samostalnost.\n"Razumjeli smo da moramo politički da se borimo, nismo generacija koja bi prihvatila i gurala narod u neke nove ratove, ali dopustite da jasno i s ponosom kažemo - sveta nam je Republika Srpska, a BiH je naše moranje", rekao je Dodik u slavskoj besjedi na centralnoj proslavi Vidovdana u Bijeljini.\nOn je izrazio zahvalnost rukovodstvu Srpske iz vremena njenog nastajanja što nije, kako je rekao, pristajalo na trule kompromise, na rješenja koja su se nudila i bila usmjerena ka tome da Srpske na kraju nema.\n"Kada na ulice Sarajeva izvode Bošnjake koji pokušavaju da nas naivno prevedu u građane, umjesto u pripadnike svog naroda, moramo da budemo oprezni i još više jedinstveni", poručio je predsjednik Srpske.\nOn je rekao da je spreman da se odrekne vlasti kako bi Srpska bila veća i jača, ali da nije spreman da smanjuje i slabi Republiku zarad vlasti.\n"Od mene veliki svijet traži - smanji Republiku, a povećaj BiH, ali ja kažem - jačamo Republiku, a BiH ćemo jednog dana da vidimo leđa", istakao je Dodik i dodao da se od Republike Srpske i danas traže ustupci da bi se nahranio "monstrum BiH".\nPredsjednik Republike Srpske je sa proslave Vidovdana poručio da je Srpska najstabilniji dio BiH i regiona i da će srpski narod i njegovo rukovodstvo nastaviti da gradi i jača poziciju Srpske.


Tokom susreta istaknuto je da Bosna i Hercegovina i Crna Gora imaju dobre i prijateljske odnose bez otvorenih pitanja, te da su razvoj i unapređenje dobrosusjedskih odnosa u vrhu spoljnopolitičkih prioriteta obje države\nAldijana Hadzic | 02.12.2021\nZoran Tegeltija i Zdravko Krivokapić (Foto: Press služba VM BiH/B. Ćupić)\nPredsjedavajući Vijeća ministara Bosne i Hercegovine (BiH) Zoran Tegeltija večeras je, na marginama Samita šefova vlada Centralnoevropske inicijative u Budvi, razgovarao sa predsjednikom Vlade Crne Gore Zdravkom Krivokapićem o unapređenju bilateralne saradnje, javlja Anadolu Agency (AA).\nTokom susreta istaknuto je da Bosna i Hercegovina i Crna Gora imaju dobre i prijateljske odnose bez otvorenih pitanja, te da su razvoj i unapređenje dobrosusjedskih odnosa u vrhu spoljnopolitičkih prioriteta obje države.\nTegeltija je rekao da je otvoren prostor za daljnji razvoj saradnje u oblastima unapređenja infrastrukturnih veza, energetike, turizma i obrazovanja, ne samo putem bilateralnih odnosa, već i kroz regionalne i multilateralne inicijative. Dodao je da je od posebne važnosti nastavak saradnje na poboljšanju komunikacione povezanosti dvije države kako bi se povećala trgovinska razmjena i olakšalo putovanje građana. Iskazao je interes Bosne i Hercegovine za nastavkom saradnje u oblasti integracija u EU.\nTegeltija je rekao da postoji potreba građana obje zemlje da se ovi prostori učine boljim za život, a to se može postići samo kontinuiranim dijalogom, poboljšanjem infrastrukture i jačanjem ekonomske saradnje. S tim u vezi, izrazio je zahvalnost premijeru Krivokapiću na pozivu za dolazak na Samit šefova vlada Centralnoevropske inicijative u Budvi.\n”Sagovornici su razmijenili mišljenja o mogućnosti održavanja zajedničke sjednice Vlade Crne Gore i Savjeta ministara Bosne i Hercegovine kako bi se ubrzao rad na zajedničkim projektima”, navedeno je u saopćenju Vijeća ministara BiH.\nBiH Crna Gora Zdravko Krivokapić Zoran Tegeltija


Kovačević dobio nacionalno priznanje "Kapetan Miša Anastasijević“\nPredsednik opštine Gornji Milanovac Dejan Kovačević dobitnik je nacionalnog priznanja Statueta "Kapetan Miša Anastasijević“ za značajan doprinos razvoju lokalne samouprave u Srbiji, saopštavaju iz PR službe kabineta predsednika opštine.\nU obrazloženju se navodi da od kada se nalazi na mestu predsednika opštine Kovačević je podjednako posvećen svim pitanjima koja su od značaja za Gornji Milanovac.\n"Privreda je uvek bila oblast po kojoj je opština Gornji Milanovac prepoznatljiva. Sa svojim saradnicima uspeva da obezbedi najbolje uslove za razvoj preduzeća u Opštini na čiji rad i funkcionisanje je posebno ponosan. Kao jedan od možda najvažnijih preduslova za dalji prosperitet i napredak vidi razvoj infrastrukture, pa lokalna samouprava ulaže velike napore kako bi se unapredila infrastruktura kako u gradu, tako i u okolnim selima", navodi se se u obrazloženju.\nU okviru projekta „Put ka vrhu“, koji je podržan od strane Privredne komore Srbije, a na predlog privrednika iz Beograda, kao i medija, rad predsednika opštine Gornji Milanovac Dejana Kovačevića ocenjen je kao veoma uspešan od strane stručnog žirija. Prisutnima na dodeli nagrada i ostalim laureatima predsednik Kovačević je predstavljen kao pregalac i stvaralac koji sa puno entuzijazma vodi prosperitetnu lokalnu samoupravu.\nNakon primljene nagrade Kovačević se obratio okupljenim novinarima i istakao da je veoma ponosan na svoje saradnike i na Gornji Milanovac.\n- Ovo nije samo moja nagrada, ovo je pre svega nagrada svih mojih saradnika za sve ono što smo uradili u prethodne dve godine. Siguran sam da će nam ova nagrade, podstreh ovih dobrih ljudi i lepe reči koje su nam upućene ovde u Novom Sadu, dati još više elana u razvoju lokalne samouprave Gornji Milanovac i u budućnosti. Značajno je to da smo mi za dve godine uspeli da iz jedne letargije u koju je zapao naš grad, da ga probudimo, da probudimo to privredno čudo u Gornjem Milanovcu koje nas krasi već decenijama. Sa druge strane pokazali smo da dobrim vođenjem lokalne samouprave, sa ulaganjima koja stižu iz Vlade Republike Srbije, sa dovođenjem novih poslovnih partnera u našu opštinu uspeh zagarantovan. Trudićemo se da i u narednom periodu privučemo što više investitora, da čuvamo privredni ambijent, ali ćemo nastaviti da se bavimo i ostalim aspektima društva, kulturom, sportom i socijalnim aspektima. Ponosan sam što sam dobitnik ove nagrade, ponosan sam na Gornji Milanovac i ponosan sam na svoj tim koji krupnim koracima grabi napred - rekao je ovom prilikom Dejan Kovačević.\nNakon regionalnih izbora širom Srbije između 280 kandidata izabrano je 25 najboljih u Srbiji u 2017. godini. Pored predsednika Dejana Kovačevića za „Izbor najboljih u Srbiji“ nagrade u različitim kategorijama dobili su između ostalih i Ivica Dačić, ministar spoljnih poslova u Vladi Republike Srbije, kompanija NIS, Milivoje Miletić, direktor PKS, Jadranka Jovanović, prvakinja Opere Narodnog pozorišta u Beogradu, Branko Stanković, autor emisije „Kvadratura kruga“ i drugi istaknuti stvaraoci, kompanije, brendovi, institucije i ustanove, koji se ističu rezultatima na polju privrednog i društvenog stvaralaštva u celoj Srbiji.\nPriznanje „Kapetan Miša Anastasijević“ dodeljuje se od 2000. godine u Srbiji i nosi ime čuvenog srpskog trgovca i dobrotvora iz 19. veka. Svečana dodela nagrada laureatima upriličena je u Matici Srpskoj, u Novom Sadu.


Tramp pita ko plaća proteste protiv njega\nBeta 16. aprila 2017. 17:55\nAmerički predsednik Donald Tramp rekao je danas da bi „neko trebalo da ispita ko je platio“ za skupove širom SAD na kojima se od njega zahteva da objavi svoju poresku prijavu u ime transparentnosti i potencijalnog sukoba svojih poltičkih i poslovnih interesa.\nTramp je napisao na Tviteru: „Uradio sam gotovo nemoguću stvar za republikanca: lagano sam pobedio na predsedničkim izborima! Sada je poreska prijava ponovo tema?“.\nPosle više od 40 godina, Tramp je prvi predsednički kandidat republikanaca ili demokrata koji nije objavio poresku prijavu, niti je ispunio predizborno obećanje da će je objaviti.\n„Neko bi trebalo da ispita ko je platio za jučerašnje male organizovane skupove. Izbori su završeni“, napisao je Tramp na Tviteru.\nHiljade ljudi su u subotu protestovale u gradovima širom SAD, zahtevajući od predsednika da objavi svoje prihode i poresku prijavu, kako bi javnost mogla da ima uvid u njegove poslovne veze, i da utvrdi da li je povezan sa drugim državama.\nProtesti su izbili 15. aprila, kada je obično rok za predaju poreskih prijava u SAD, ali je on ove godine zbog Uskrsa pomeren za 18. april.\nDemonstracije u više od deset američkih gradova bile su uglavnom mirne, a na protestu u Berkliju u Kaliforniji izbila je tuča demonstranata i Trampovih pristalica zbog koje je policija uhapsila najmanje 20 ljudi.\nTramp je rekao da birači ne mare za njegovu poresku prijavu, dok su demonstranti rekli da se nadaju da će ga jučerašnji protesti ubediti u suprotno.\nAmerička Demokratska stranka zalaže se da se, umesto neformalnog pravila koje je važilo četiri decenije, predsednik SAD i svi predsednički kandidati dve velike stranke zakonom obavežu da objave svoje poreske prijave za prethodne tri godine.\nHiljade Belorusa demonstriraju protiv Lukašenka, više od 180…


Četvorostruki svetski šampion ostao je bez plasmana na Mundijal prvi put posle 60 godina posle remija bez golova na milanskom San Siru i poraza u prvom meču od Stokhomu 1:0.\nTamošnji mediji najviše kritika uputili su igračima i selektoru Đan Pjeru Venturi kome se zamera jer je izostavio Lorenca Insinjea, napadača Napolija u sjajnoj formi, kao i to što je Manolo Gabijadini dobio šansu ispred Andree Belotija.\nNajdalje su otišli listovi Korijere delo Sport i Libero sa naslovima "Sve ih oterajte", odnosno "Smrt na San Siru", što jasno govori koliko je svima na Apeninima teško palo to što neće videti Rusiju.\nUgledna Gazeta delo Sport na naslovnici donosi naslov "Kraj", a na trećoj strani "Apokalipsa", Korijere dela Sera je nešto umerenija "Bez Mundijala posle 60 godina", dok Tutosport piše "Svi kući" i naglašava da su se fudbaleri osramotili.\nEliminacija Italije je i sportska tema broj jedan u Evropi, nemački Bild ističe sliku golmana Đanluiđija Bufona u suzama i naslovom "Svetsko prvenstvo bez Italije", francuski Lekip piše da je "Italija doživela istorijski fijasko", španska Marka "Neverica, Italija bez Mundijala", a britanski Gardijan i najdrastičniji donosi naslov, verovatno najbolje opisujući iz fudbalskog ugla - "Kraj sveta".


Projektanti Emira Kusturice obišli lokaciju budućeg etno sela | Palelive.com\nPočetna Regija Sokolac Projektanti Emira Kusturice obišli lokaciju budućeg etno sela\nProjektanti Emira Kusturice obišli lokaciju budućeg etno sela\nSOKOLAC – Projektanti iz tima idejnog tvorca Andrićgrada Emira Kusturice obišli su danas lokaciju na Ravnoj Romaniji na kojoj bi trebalo da bude izgrađeno etno selo da bi se upoznali sa situacijom na terenu, izjavio je Srni načelnik Odjeljena za privredu i finansije u Skupštini opštine Sokolac Mitar Pržulj. Podsjetivši da je opština Sokolac za gradnju etno sela ponudila lokaciju od više od 300 dunuma zemlje na Ravnoj Romaniji sa obje strane puta za Sarajevo, gdje su riješeni imovinsko-pravni odnosi, Pržulj je rekao da su projektanti snimili teren i da će na osnovu toga odabrati najpovoljniju lokaciju od 50 do 100 dunuma.\nPrema njegovim riječima, predstavnici opštine su Kusturičnim timu dostavili više prijedloga šta bi trebalo etno selo da sadrži, na osnovu čega će oni za 10-15 dana da naprave prvi projekat, odnosno prvu ideju.\n“To etno selo bi za početak trebalo da sadrži dvije romanijske kuće, za koje se projekat već radi u saradnji sa Ambasadom Japana u BiH, zatim hotel, bioskop, lokale, poštu, sportske terene… Dostavićemo im sve planove, a ima i privatnih lica koja su zainteresovana”, istakao je Pržulj.\nOn je naglasio da projekat neće biti konačan, nego će biti fleksibilan i prilagođavan u skladu sa interesovanjem za ulaganja u njega.\nO projektu izgradnje etno sela na Ravnoj Romaniji početkom januara razgovarali su načelnik opštine Sokolac Milovan Bjelica i Kusturica.\nBjelica je tada izjavio Srni da bi opština pripremila infrastrukturu, slično kao što je urađeno i na Mokroj gori, odnosno Drvengradu.\nPrema njegovim riječima, već su se javljali privrednici i prijatelji Romanije koji su zainteresovani da učestvuju u ovom projektu.\nNavodeći da je Kusturica rekao da bi etno naselje na Romaniji činilo trougao sa Mokrom gorom i Andrićgradom i da taj projekat može da bude jedan od stubova opstanka stanovništva na ovom prostoru, Bjelica je dodao da je dodatna povoljnost što bi to etno naselje bilo udaljeno po 30-ak kilometara od Sarajeva i Jahorine i na glavnom putnom pravcu od Beograda ka Sarajevu i dalje.\n“To bi bila šansa i za zapošljavanje stanovništva, te pomoglo u pokretanju i drugih turističkih potencijala ovog kraja – sportskog, vjerskog, gastro, etno i drugih oblika turizma”, ocijenio je Bjelica.\nPrethodni članakPolupana stakla na 19 automobila\nNaredni članakOtvoren lokalni volonterski servis


Premijera predstave "MOJ ŠEKSPIR" i neki od njaznačajnijih regionalnih glumaca na 6. ŠEKSPIR FESTIVALU\nPremijera predstave “MOJ ŠEKSPIR” prema konceptu Nikite Milivojevića koja će okupiti neka od najznačajnijih glumačkih imena bivše Jugoslavije, zatim bajkovita “Bura” maestralne Irine Bruk, “Bogojavljenska noć” sa dobitnikom čuvene britanske nagrade Olivije, glumcem i muzičarem Džordž Megvajerom, “Ričard III” u režiji Aleksandra Popovskog i ekskluzivna regionalna premijera filma “Sve je istina” kultnog reditelja Keneta Brane…\n“Ove godine nastavljamo sa neočekivanim formama, koje najvećeg dramskog pisca smeštaju u sadašnjicu i pomažu nam da ga još bolje upoznamo. U premijeri Moj Šekspir glumci Voja Brajović, Svetlana Ceca Bojković, Svetozar Cvetković, Zijah Sokolović, Vojin Ćetković, Milena Zupančić… sa nama dele do sada neotkrivene dogodovštine iza scene i iskustva koja su stekli glumeći u Šekspirovim dramama. Ugostićemo i ćerku legendarnog Pitera Bruka Irinu i njenu trupu sa kojom radi u Nacionalnom teatru iz Nice. Imaćemo jedinstvenu priliku da pogledamo kako je dobitnik prestižne britanske Olivije nagrade Džordž Megvajer izneo Bogojavljensku noć, urnebesnu komediju o ljubavnim trouglovima, prerušavanju, zameni identiteta i polova”, objašnjava Nikita Milivojević, direktor i idejni tvorac Festivala.\n“U okviru pratećeg programa po prvi put organizujemo izložbu u vili Stanković i pričamo priču o Joci Saviću, nadarenom srpskom glumcu i reditelju koji je na nemačkoj pozorišnoj sceni praktično ustanovio novi princip igranja Šekspira. Savić je krajem XIX veka bio reditelj Kraljevskog dvorskog i nacionalnog pozorišta u Minhenu i osnivač čuvene Nove Šekspirove scene, ali je do danas ostao skoro nepoznat na našim prostorima”, naveo je Milivojević.\n“Čast nam je što smo uz Šekspir festival od samog nastanka – što smo doprineli da dramski događaj sezone nastavi da raste i ponovo pronađe put do svoje verne publike. O tome koliko je ovaj događaj jedinstven možda najbolje govori i značajno evropsko priznanje kojim je nedavno nagrađen, kao i činjenica da će ove godine okupiti najveća imena srpskog i regionalnog glumišta. Festival je poseban i zato što se održava na otvorenom, u velelepnom zdanju vile Stanković, onako kako je to bilo u doba kada je Šekspir živeo i stvarao. Svojevrsni praznik umetnosti i pozorišta i ove godine nam donosi duh najpoznatijeg dramskog pisca svih vremena u neočekivanim formama. Jedna od njih je izložba o Joci Saviću, našem čoveku koga su u inostranstvu proslavile upravo Šekspirove drame”, izjavila je Sonja Marić, direktorka marketinga i korporativnih komunikacija UNIQA osiguranja i dodala da je za ovu kompaniju Šekspir festival prilika da podrži kulturu i pozorišnu scenu u Srbiji i ostane verna promociji pravih vrednosti.\nOsnivanje Šekspir festivala u Srbiji inicirao je reditelj Nikita Milivojević nakon premijere njegove predstave “Henri VI” u čuvenom Glob teatru u Londonu u maju 2012. godine. Pored želje da nam otkrije Šekspira na nov način, Nikita Milivojević je bio vođen idejom da se Vila Stanković – izuzetan prostor zatvoren za javnost u Srbiji, učini atraktivnim kulturno-turističkim mestom. Ovaj festival jedinstvena je prilika da domaća publika pogleda trenutno najpopularnije svetske predstave koje se igraju po Šekspirovim delima.


Penzioneri Vaša penzija Porodična penzija\nUslovi za porodičnu penziju\n(Član 68. Zakona o penzijskom i invalidskom osiguranju)\n(Članovi porodice umrlog osiguranika\n(Član 69. Zakona o penzijskom i invalidskom osiguranju)\nUslovi za porodičnu penziju udovice\n(Član 70. Zakona o penzijskom i invalidskom osiguranju)\n(5) Udovica koja u toku korištenja prava u skladu sa stavom (1) tačka c). ovog člana navrši 50 godina života zadržava pravo na porodičnu penziju.\nUslovi za porodičnu penziju udovca\n(Član 71. Zakona o penzijskom i invalidskom osiguranju)\n(5) Udovac koji u toku korištenja prava u skladu sa stavom (1) tačka c). ovog člana navrši 60 godina života zadržava pravo na porodičnu penziju.\nUslovi za porodičnu penziju supružnika iz razvedenog braka\n(Član 72. Zakona o penzijskom i invalidskom osiguranju)\nUslovi za porodičnu penziju djeteta\n(Član 73. Zakona o penzijskom i invalidskom osiguranju)\nIzdržavani član porodice i porodično domaćinstvo\n(Član 74. Zakona o penzijskom i invalidskom osiguranju)


BG: Nezaposlenim porodiljama od 1. januara 30.000 dinara\nTanjug 1. januara 2021. 08:23\nBEOGRAD – Beogradska sekretarka za socijalnu zaštitu Nataša Stanisavljević izjavila je da je od danas, 1. januara 2021. godine, uvećan iznos novčanog davanja za nezaposlene porodilje koji će ubuduće iznositi 30.000 dinara.\nStanisavljevićeva je podsetila da je do sada Grad Beograd za nezaposlene porodilje za svako dete izdvajao po 25.000 dinara.\n„Nastavljamo sa odgovornom socijalnom politikom, a posebnu pažnju posvećujemo porodil?ama, socijalno ugroženim porodicama, deci i starijim licima. Na sve načine se trudimo da im pomognemo i proširimo obim prava koja uživaju“, istakla je Stanisavljevićeva, prenosi Sekretarijat za informisanje.\nOna je ukazala da je Grad Beograd finansijski stabilizovan.\n„Želim da istaknem da se sva prava koja naši građani ostvaruju isplaćuju bez dana kašnjenja i da nema kašnjenja u isplatama novčanog davanja porodil?ama, zaključila je gradska sekretarka.\nIz Sekretarijata za socijalnu zaštitu Grada Beograda saopštili su da porodilje u Beogradu imaju pravo na jednokratno novčano davanje koje ostvaruje svaka porodilja u iznosu od 10.000 dinara, kao i pravo na jednokratno novčano davanje nezaposlenim porodiljima u iznosu od 25.000 dinara, a od danas 30.000 dinara.\nTakođe, pravo na jednokratno novčano davanje imaju porodilje za prvorođeno dete u iznosu od 10.000 dinara, za drugorođeno dete u iznosu od 20.000 dinara, za trećerođeno dete u iznosu od 30.000 dinara i pravo na novčano davanje porodiljima za blizance u iznosu od 25.000 dinara po detetu, navodi se u saopštenju.


"Poslednjih dana Priština je podigla pedesetak optužnica protiv Srba"\n„Poslednjih dana Priština je podigla pedesetak optužnica protiv Srba“\nM. P. 3. jula 2019. 08:25\nOrkestriranim napadima i izmišljenim optužnicama i drugim vrstama pritiska, Priština želi da zastraši srpski narod na Kosmetu, kaže Ivan Todosijević.\n„Zato ova optužnica ne predstavlja direktan napad na mene, već na čitav srpski narod, pre svega na severu Kosmeta“, kazao je član predsedništva Srpske liste Ivan Todosijević, komentarišući optužnicu koju su prištinske vlasti podnela protiv njega zbog izjave da u Račku nije bilo masakra.\nTodosijević kaže da ta izjava nije bitna i da albanske vlasti mogu da pronađu bilo koji razlog za podizanje optužnice.\nMnogi Srbi su uhapšeni na osnovu lažnih optužnica i lažnih svedoka. Cilj je da se uguši istina i sloboda govora, a Srbima se ne dozvoljava ni fer suđenje, naveo je on.\nPrema njegovim rečima, jasno je da kosovsko pravosuđe nije odvojeno od politike i da radi po instrukcijama političara.\n„I upravo je po tim instrukcijama poslednjih dana Priština je podigla pedesetak optužnica protiv Srba, što niko iz međunarode zajednice ne komentariše. A trebalo bi bar da skrenu pažnju na malverzacije šestorice ministarara u kosov skoj vladi“, kazao je Todosijević.


Sastanak glavnog izvršnog direktora CKB-a i guvernera Žugića\nSagovornici su razgovarali o skorašnjim ocjenama međunarodnih finansijskih institucija, koje su potvrdile da je bankarski sistem u Crnoj Gori stabilan, dobro kapitalizovan i visoko likvidan. Osvrćući se na stanje u bankarskom sektoru, guverner Žugić je istakao da je, uprkos pandemiji COVID -19, nivo nekvalitetnih kredita ostao na skoro identičnom nivou kao prije krize.\n“Rast NPL-a u iznosu od svega 0,03% govori da je crnogorski bankarski sistem u covid krizu ušao jak i stabilan, a da je deset paketa mjera koje je CBCG donijela od početka pandemije itekako doprinijelo očuvanju te stabilnosti. To su prepoznale i međunarodne finansijske institucije, čija je ocjena da je zahvaljujući CBCG dat doprinos manjoj recesiji.”\nTamaš Kamaraši, glavni izvršni direktor CKB-a je ovom prilikom izrazio zadovoljstvo zbog kontinuirane i kvalitetne saradnje CKB-a i Centralne banke Crne Gore. Takođe, on je istakao da su makroprudencijalne mjere CBCG bankarskom sektoru bile od izuzetne pomoći.\n“Mjere su bile transparentne, uspješne i očuvale su stabilnost bankarskog sektora, ublaživši rastući trend prezaduženosti stanovinštva”, kazao je gospodin Kamaraši.\nGuverner Žugić je istakao da je CKB važan dio crnogorskog bankarskog sektora, te da očekuje će se saradnja nastaviti, posebno u segmentu adekvatne i pravovremene primjene Zakona o kreditnim institucijama i Zakona o sanaciji kreditnih institucija koji stupaju na snagu u januaru 2022. godine.


Prikazivanje članaka po tagu sto fotografija za sto minuta\nutorak, 25. april 2017. 19:00\nPoslednje predavanje iz ciklusa "Sto fotografija za 100 minuta" biće održano u utorak, 25. aprila u 19 sati u Narodnom muzeju Pančevo.\nponedeljak, 13. mart 2017. 08:21\n“Sto fotografija za 100 minuta” ponovo u aprilu\nUdruženje građana “Poseti Pančevo” najavilo je da će u aprilu realizovati treću sezonu predavanja o Pančevu pod nazivom “Sto fotografija za 100 minuta”.\nutorak, 19. april 2016. 23:38\nVirtuelne šetnje Pančevom\nVirtuelne šetnje, podeljeno u četiri tematske celine, i ove godine je organizovalo Udruženje građana “Poseti Pančevo” u okviru projekta „100 fotografija za 100 minuta“ o zanimljivim događajima iz istorije, kulture i tradicije grada Pančeva.\nutorak, 19. april 2016. 19:00\nU okviru serijala „Sto fotografija za sto minuta“, u utorak, 19. aprila u 19 sati, u Dvorani Apolo, Udruženje građana „Poseti Pančevo“ pripremilo je „Priče iz kafane“.\nutorak, 12. april 2016. 19:00\nPredavanje o “Marketingu i propaganda između 1950. i 1990. godine u Pančevu”\nPredavanje posvećeno “Marketingu i propagandi između 1950. i 1990. godine u Pančevu” biće održano u utorak, 12. aprila u 19 sati, u Dvorani „Apolo“ u Pančevu.


Devet novih e-Usluga predstavljeno građanima Šapca\nŠabac, 10. novembar 2021.\nProgram Swiss PRO organizovao je u Šapcu događaj u okviru kampanje „Da kliknemo zajedno“. Na gradskom trgu građanima su predstavljene prednosti upotrebe elektronskih usluga na lokalnom nivou, a približeno im je i kako mogu pristupiti portalu eUprava, obaviti registraciju i pokrenuti neku od eUsluga.\nGrađani i građanke Šapca od sada mogu da koriste devet novih elektronskih usluga koje je gradska uprava razvila uz podršku Vlade Švajcarske kroz programa Swiss PRO i u saradnji sa Kancelarijom za informacione tehnologije i elektronsku upravu.\n„Veliko je zadovoljstvo što uz pomoć Vlade Švajcarske i programa Swiss PRO grad Šabac danas dobija devet novih eUsluga preko portala eUprava. Na ovaj način, izlazimo u susret našim sugrađanima koji će moći na jedan inovativan, brži i adekvatniji način da ostvare svoja prava i javne usluge koje su im ovim putem dostupne. Gradska uprava se približava svojim sugrađanima, da ne moraju da dolaze na šaltere i da ne troše svoje vreme, već da mogu preko eUprave na klik da dođu do informacije i ostvare svoja prava“, istakao je gradonačelnik Šapca Aleksandar Pajić.\nPutem portala eUprava, stanovnici Šapca od sada mogu da podnesu zahtev za naknadu zarade za porodiljsko odsustvo, naknadu za vantelesnu oplodnju ili izdavanje informacije o lokaciji, prijave komunalni problem i podnesu predstavke komunalnoj, saobraćajnoj i inspekciji za zaštitu životne sredine. Podnošenje primedbe na nacrt planskog dokumenta ili odluku o izradi planskog dokumenta u toku javnog uvida su takođe neke od novih eUsluga koje su dostupne stanovnicima Šapca.\n„Nove elektronske usluge su razvijene uz podršku Vlade Švajcarske i u saradnji sa Kancelarijom za informacione tehnologije i elektronsku upravu i naš zajednički cilj jeste unapređenje efikasnosti lokalne samouprave sa jedne strane, a sa druge strane zadovoljstvo građana pruženim uslugama. Građani Šapca od danas mogu ostvariti određena prava i elektronskim putem doći do usluga koje su u nadležnosti lokalne samouprave" – istakla je Maida Jusufović, službenica za dobro upravljanje i rodnu ravnopravnost programa Swiss PRO.


„Fejk njuz“: Tvorac ruske vakcine demantuje navode o prekidu pregovora sa Turskom - 09.12.2020, Sputnik Srbija\nPregovori sa Turskom o isporuci vakcine „Sputnjik Ve“ se nastavljaju, saopštio je izvor iz Ruskog fonda za direktne investicije. 09.12.2020, Sputnik Srbija\nZnači, nije ni zeleno, ni crveno, nego žuto treptuće - potvrđuje Dalton Njuz uživo sa EEG aparata 😁\nrusija, svet, vesti, turska, sputnjik ve (sputnik v)\n15:50 09.12.2020 (Osveženo: 01:04 26.08.2021)\nPregovori sa Turskom o isporuci vakcine „Sputnjik Ve“ se nastavljaju, saopštio je izvor iz Ruskog fonda za direktne investicije.\n„Pregovori sa Turskom se nastavljaju. Navedeni citati (predstavnika Ministarstva zdravlja Turske) su primer lažnih vesti“, saopštio je izvor iz ruskog Fonda.\nPrethodno je ministar zdravlja Turske Fahretin Kodža u intervjuu listu „Haberturk“ saopštio da je Turska donela odluku da odustane od kupovine ruske vakcine protiv virusa korone.\nPortparol Kremlja Dmitrij Peskov, komentarišući odluku Turske, saopštio je da rezultati testiranja pokazuju da se radi o vrlo efikasnoj i pouzdanoj vakcini.\nMinistarstvo zdravlja Rusije registrovalo je u avgustu prvu na svetu vakcinu za prevenciju kovida 19, koju je razvio Nacionalni istraživački centar za epidemiologiju i mikrobiologiju „Gamaleja“ u saradnji sa Ruskim fondom za direktne investicije.\n9 Decembar 2020, 18:03


Prijedlog za prestanak funkcije Nate Mesarović | Srbija | Al Jazeera Balkans\nPrijedlog za prestanak funkcije Nate Mesarović\nPoslanici Narodne skupštine će u srijedu ili četvrtak raspravljati o prijedlogu odluke o prestanku funkcije Nate Mesarović.\nPrestanak funkcije predsjednici Vrhovnog kasacionog suda predložio je Vrhovni savet sudstvaAl Jazeera\nOdbor za pravosuđe, državnu upravu i lokalnu samoupravu Narodne skupštine Srbije predložit će Parlamentu da donese odluku o prestanku funkcije predsjednice Vrhovnog kasacionog suda Nate Mesarović, odlučeno je na sjednici održanoj u ponedjeljak, prenosi Tanjug.\nZa takvu odluku glasalo je devet članova Odbora, dok su tri bila protiv - dva iz Demokratske stranke (DS) i jedan iz Liberalno demokratske partije (LDP).\nPrestanak funkcije predsjednici Vrhovnog kasacionog suda predložio je Vrhovni savet sudstva (VSS), na osnovu odluke Ustavnog suda Srbije, pošto je, kako je objašnjeno na sjednici, Mesarović izabrana na tu funkciju bez prethodnog mišljenja opšte sjednice Kasacionog suda.\nZamjenica predsjednika VSS-a Mira Ilić objasnila je da je Mesarović izabrana prije nego što je izabran i sam sud.\n"Pored mišljenja nadležnog skupštinskog odbora, trebalo je da se pribavi i mišljenje opšte sednice Kasacionog suda, ali pošto Kasacioni sud još nije bio počeo da funkcioniše, njen izbor je bio u koliziji sa odredbama Ustava", rekla je Ivić obrazlažući prijedlog za prestanak funkcije Mesarović.\nOna je dodala da je VSS odluku donio polazeći i od Poslovnika o radu skupštine, u kojem se, kako je navela, analogno primjenjuju odredbe za izbor i prestanak funkcije.\nPoslanik DS-a Nenad Konstantinović usprotivio se bilo kakvoj raspravi o prestanku funkcije predsjednici Vrhovnog kasacionog suda, uz obrazloženje da je tako nešto nemoguće, jer VSS ne može podnijeti takav prijedlog.\n"Ideja je da vi ne možete da smislite i promenite predsednika Kasacionog suda kad vam padne na napamet, već jedino da ga razrešite. Da ste podneli predlog za razrešenje, ne bi bilo nikakvih problema, mi bismo o tome raspravljali, ali ne možete da predlažete prestanak funkcije", rekao je Konstantinović.\nOn je dodao da u materijalima za sjednicu nije dobio preporuku Ustavnog suda kako da se njegova odluka provede, a za njegovog partijskog kolegu Srđana Mikovića primjena odredaba Poslovnika o radu skupštine van Parlamenta je besmislena.\nMiković je u tom kontekstu rekao da odluka ne može biti donijeta na osnovu Poslovnika, već eventualno procedura koja bi uslijedila.\n"Prestanak funkcije i razrešenje su dve različite stvari i ako se igramo sa funkcijom predsednika Kasacionog suda na predlog ministra pravde, daćemo lošu sliku i nisam siguran da na taj način ubrzavamo evropske integracije", kazao je Miković.\nZamjenica predsjednika VSS-a odbacila je prigovor da je "politika umešana u donošenje odluke o predstanku funkcije" i podsjetila da je ministar pravde član VSS-a, kao i predsjednik skupštinskog Odbora, ali da su svi ravnopravni u odlučivanju.\nPoslanica Demokratske stranke Srbije (DSS) Milica Radović rekla je da bi Odbor trebao predložiti Skupštini konstataciju prestanka funkcije, kako bi se izašlo iz situacije u kojoj VSS ne može biti predlagač prestanka funkcije, dok je poslanik Socijalističke partije Srbije (SSP) Neđo Jovanović ukazao da je Odbor obavezan provesti odluku Ustavnog suda Srbije.\nKonstantinović je po završetku sjednice rekao novinarima da Skupština Srbije mora raditi po procedurama, a da je na sjednici Odbora za pravosuđe došlo do pravnog nasilja.\n"VSS je predložio prestanak funkcije, a za to nema nadležnost, kao ni pravo da tako nešto predloži. Predlog se poziva na odluku Ustavnog suda koja nikada nije dostavljena Odboru", kazao je Konstantinović.\nPoslanik LDP-a Bojan Ðurić izjavio je da će prestanak funkcije predsjednici Vrhovnog kasacionog suda Nati Mesarović predstavljati "dodatnu vrstu pritiska ili pucnja u normalno funkcionisanje pravnog poretka".\nOn je novinarima rekao da Srbija ne može biti bez predsjednika Vrhovnog kasacionog suda i da će time biti u situaciji da vrh pravosudnog aparata ne postoji i ne funkcionira.\n"Čemu žurba kada znamo da će posledica na kraju biti da nemamo predsednika Vrhovnog kasacionog suda i da ne postoji nikakav predlog koji bi omogućio da se taj nedostatak prevaziđe", kazao je Ðurić.\nZa LDP je, kako je naveo, neprihvatljivo da se jedna odluka Ustavnog suda Srbije koristi i zloupotrebljava da bi vladajuća većina postigla politički efekt koji želi, a to je da ukloni Mesarović sa mjesta predsjednika Vrhovnog kasacionog suda.\n"Netačno je da je ovo najbolji način da se izvrši odluka Ustavnog suda, on nijednom rečju nije rekao ko treba da bude predsednik tog suda, niti je je rekao da Mesarović to ne može da bude", naveo je Ðurić.\nPoslanici će u srijedu ili četvrtak raspravljati o prijedlogu odluke o prestanku funkcije predsjednici Vrhovnog kasacionog suda, a kako je ranije u ponedjeljak rekao predsjednik nadležnog skupštinskog Odbora Petar Petrović, Parlament neće ocjenjivati njen rad.\nNa pitanje da li će Mesarović prisustvovati sjednici, Petrović je odgovorio da o tome ko će prisustvovati sjednici i biti pozvan odlučuje predsjednik Parlamenta Nebojša Stefanović.\nMesarović: Glasanje ovisi o tumačenju Ustava\nSlučaj Mesarović i politika u pravosuđu\nMesarović neustavno do mjesta predsjednice Suda - Al Jazeera Balkans\nMesarović neustavno do mjesta predsjednice Suda


Kubanska vakcina za Kovid-19 dobrodošla u Iranu\nTanjug 9. januara 2021. 19:31\nHAVANA – Zvaničnici na Kubi potvrdili su da su sa Iranom potpisali sporazum o prenosu tehnologije za svoju najnapredniju vakcinu protiv korona virusa, za koju će se sprovoditi poslednja faza kliničkih ispitivanja u Iranu.\nKubanski Institut za vakcine“Finlej“ u Havani, saopštio je u petak da je potpisao sporazum sa iranskim Institutom „Paster“ o saradnji na testiranju svoje vakcine protiv Kovid-19 „Soberana 2“, prenosi Rojters.\n„Nakon što je za vakcinu ‘Soberana 2’ završena druga faza ispitivanja koja su počela 22. decembra, ona će sada proći i treću fazu, na oko 150.000 ljudi u Havani“, naveli su kubanski stručnjaci.\nIstakli su da su potrebna i dodatna ispitivanja za tu fazu u inostranstvu, s obzirom da Kuba nema visoku stopu zaraze virusom, zbog svog uspešnog upravljanja epidemijom.\nIranski mediji preneli su izjavu portparola Ministarstva zdravlja Kianuša Jahanpura koji je potvrdio da je 50.000 dobrovoljaca angažovano za sprovođenje kliničkih ispitivanja kubanske vakcine u trećoj fazi.\n„Prenos tehnologije i zajednička proizvodnja bili su preduslovi koji su omogućili ovakvo ispitivnnje u zemlji“, rekao je on.\nIran je krajem prošlog meseca pokrenuo ispitivanja na ljudima svoje prve domaće vakcine protiv Kovida-19, dok Kuba trenutno ima četiri takve vakcine koje razvija i za koje trenutno sprovodi testiranja.\nKuba je ranije potvrdila da je nekoliko zemalja pokazalo interes za njene vakcine protiv korona virusa, a ovo je prvi konkretan sporazum koji je potpisan.\nIranski ministar spoljnih poslova Džavad Zarif izjavio je da su ga „impresionirala“ biotehnološka dostignuća starog saveznika Kube u borbi protiv Kovida-19 tokom posete Havani na latinoameričkoj turneji prošlog novembra.\nIranski vrhovni vođa Ajatolah Ali Hamnei zabranio je vladi da uvozi kovid vakcine iz Sjedinjenih Država i Britanije, označavajući zapadne sile kao „nepouzdane“.\nKuba nije razmatrala uvoz vakcina i namerava da započne sa vakcinacijom svog stanovništva protiv korone sopstvenom vakcinom u prvoj polovini godine, navodi agencija.


PUTEVI DO RUDNA I MLANČE PROHODNI · Kraljevo.online\nNASLOVNA VESTI PUTEVI DO RUDNA I MLANČE PROHODNI\nPosle velike snežne vejavice i olujnog vetra, glavni putevi do Rudna i Mlanče su prohodni\nEkipe preduzeća za puteve iz Kraljeva i Novog Pazara očistile su prilazne puteve od Studenice i Gradca, tako da od jutros na obe linije normalno funkcioniše autobuski saobraćaj. Prohodan je i glavni put na Rudnu i ka Bzoviku, dok bi putevi ka zaseocima Dražinići, Lazi, Buban, Kamenska, Džode i Božići, prema izjavam nadležnih, trebalo da budu očišćeni do kraja dana.\n„Kraljevačko i novopazarsko preduzeće vodili su danonoćnu borbu protiv jakog snega i vetra koji je pravio smetove i preko dva metra. Dosta posla imali su i monteri Elektrodistribucije iz Raške u čijoj je nadležnosti ovaj kraj. Danas ovde život normalno funcioniše, radi amulanta, pošta, rodavnica, autobusi na obe linije,prema Gradcu i Studenici. Verujem da će tokom dana biti prohodni i putevi prema nekoliko zaseoka“, kaže Rasko Milošević sa Rudna.\nInače Javno preduzeća „Putevi” Kraljevo na Rudnu ima svoj punkt s dežurnom ekipom koja je spremna da interveniše kad kod se ukaže potreba, s tim što se u vanrednim situacijama kakva je bila proteklih dana angažuje dodatna mehanizacija i ljudstvo.\n„Tako će biti sve dok postoji potreba za našim prisustvom u ovom podgolijskom kraju. Područje je veliko, ovde sneg gotovo svake godine napada i preko jednog metra, smetovi često dostižu visinu i preko tri metra,no i pored toga naš posao obavljamo na zadovoljstvo meštana.Oni tako kažu i njihova nam je ocena najvažnija“, ističe Mirko Vuković, direktor kraljevačkog preduzeća za puteve.\nUprokos jakom snegu i vetru koji su proteklih dana zahvatili rudnjansku visoravan i ceo podgolijski kraj, trenutno u domaćinstvima koja se na Rudnu bave seoskim turizmom boravi sedamdesetak gostiju, pretežno iz Beograda i Novog Sada, kao i nekih drugih gradova i mesta u Srbiji. Neke od njih snežna vejavica je zatekla na Rudnu, dok je njih tridestak stiglo juče i danas, čim se saznalo da su prilazni putevi prohodni.


Sreda je Dan filmske knjige na Međunarodnom beogradskom sajmu knjiga « FCS\nSreda je Dan filmske knjige na Međunarodnom beogradskom sajmu knjiga\n23. oktobar 2019. | Autor: Đorđe Bajić\nU sredu 23. oktobra održava se već tradicionalni Dan filmske knjige! Tom prilikom će biti upriličena velika sajamska akcija, a na našem štandu će sva izdanja Filmskog centra Srbije imati fantastičan popust od čak 70%.\nU utorak, 22. oktobra, održana promocija knjige „Studije filma i /ekranskih/ medija: Srbija 3. 0“, zbornika koji je uredila dr Nevena Daković, redovna profesorka studija filma i medija na FDU. U petak, 25. oktobra, održaće se promocija knjige „Ka novim medijima: Transmedijalni narativi između filma i televizije“ dr Aleksandre Milovanović, montažerke i vanredne profesorke na Katedri za teoriju i istoriju Fakulteta dramskih umetnosti u Beogradu.\nTokom Sajma traje velika akcija koja, pored pomenutog Dana filmske knjige, obuhvata i ponudu filmskih knjiga po ceni od 100 dinra i poklon na sve kupovine veće od 1000 dinara. Štand Filmskog centra nalazi se, kao i proteklih godina, u hali 2A Beogradskog sajma.


Zvezda stigla u Bar, Radonjić se nada podršci navijača - Sportske.net\nZvezda stigla u Bar, Radonjić se nada podršci navijača\n30. oktobar 2016.\nTrener košarkaša Crvene zvezde mts Dejan Radonjić rekao je da njegovu ekipu čeka neugodno gostovanje u Baru i poručio da očekuje pomoć navijača.\nKao da je derbi - 'MVil' razgalio "Delije", slavio i Kvinsi Miler!EL - Zvezda pala na tabeli ali je i dalje u TOP 8Radonjić progovorio o Zvezdinim ciljevima i Nejtu VoltersuDočekan sa skepsom - Šta sada kažete na Kuzmićeve partije?"Delije" pune razumevanja, zadovoljne Voltersom! (TVITOVI)\nJedanaestu utakmicu poslednjih mesec dana košarkaši Crvene zvezde mts igraju u Baru protiv ekipe Mornara, novajlije u regionalnom šampionatu. Ekspedicija beogradskog tima već je stigla u Bar, a trener Dejan Radonjić izneo je svoja očekivanja od predstojećeg meča.\n"Očekuje nas teško gostovanje u Baru protiv ekipe Mornara koja je dobro startovala u regionalnom takmičenju, a i u FIBA Ligi šampiona zabeležila vrednu pobedu nad ekipom Ostendea. Ekipa Mornara predstavlja protivnika koji na svom parketu pred svojim navijačima može da bude jako dobar" rekao je Radonjić.\nCrvena zvezda mts izlazi na megdan Mornaru posle poraza od Panatinaikosa u okviru 4. kola Evrolige. Ekipa Mornara je obe pobede u ABA ligi ostvarila u dvorani "Topolica".\n"Mi u jedanaestoj utakmici u ovom mesecu želimo isto – da osvojimo bodove, ali je potrebno da odigramo kvaltetno, sa dobrom koncentracijom i energijom. Očekujem na tribinama dvorane u Baru i naše navijače, koji bi nam svakako pomogli da dođemo do novih bodova i prebrodimo ovo gostovanje" zaključio je Radonjić.\nJedan od najiskusnijih u timu Crvene zvezde, Branko Lazić, takođe očekuje tešku utakmicu protiv ekipe koja u svom sastavu ima i četvoricu Amerikanaca, što takođe govori o ambicijama ekipe Mornara:\n"Pred nama je svakako teška utakmica. I zbog kvaliteta protivnika, ali i činjenice da igraju pred svojim navijačima u svojoj dvorani, takođe i zbog toga što je nama ovo već 11. meč u mesecu oktobru. Međutim, želimo da ostanemo neporaženi i nakon sedmog kola ABA lige, a to ćemo moći samo ako odigramo dobru timsku utakmicu" rekao je Branko Lazić.\nCrveno-beli će tokom popodneva odraditi trening i osetiti obruče u dvorani "Topolica". Utakmica 7. kola ABA lige između Crvene zvezde mts i Mornara zakazana je za ponedeljak od 18 časova.\nNakon duela u Baru ekspedicija beogradskog kluba vraća se u srpsku prestonicu i odmah počinje pripreme za meč 5. kola Evrolige sa Baskonijom koji je na programu 4. novembra od 19 časova u "KombankAreni".


Ambasadori igraju fudbal za „Prihvatilište za decu“ - Diplomatic portal\nPublic and Digital Diplomacy Ambasadori igraju fudbal za „Prihvatilište za decu“\nAmbasadori igraju fudbal za „Prihvatilište za decu“\nAmbasade Poljske i Slovačke u Beogradu organizuju Humanitarni fudbalski turnir „Diplomats 4 Children” 15. septembra na sportskom objektu Ada Ciganlija u Beogradu.\nNa turniru timovi sastavljeni od ambasadora, diplomata i predstavnika ambasada u Srbiji i drugih institucija takmičiće se za komemorativni pehar i medalje. Cilj ovog humanitarnog turnira, kako navode organizatori u saopštenju, je prikupljanje sredstava za organizaciju „Prihvatilište za decu“ iz Beograda, koja se bavi pružanjem pomoći deci u Srbiji.\n„Tokom turnira predviđena je aukcija predmeta koje su donirali poznati sportisti iz Srbije i drugih zemalja učesnika i osvajači medalja na Olimpijskim igrama. Ideja i glavna tema ovog jedinstvenog sportskog događaja je pomoć najugroženjim i promocija zdravog i aktivnog stila života. Međunarodni karakter akcije naglašava i činjenica da se istog dana u Poljskoj obeležava Nacionalni dan sporta, posvećen svakom ko započinje avanturu sa sportom. Ovo će biti jedinstvena prilika da vidite Ambasadore i diplomate bez kravata, u šortsevima, kako u duhu sportske saradnje i konkurencije predstavljaju svoje fudbalske veštine. A sve to u prijatnoj i porodičnoj atmosferi“, navodi se u saopštenju.\nTurnir će biti otvoren u 10.00 sati na igralištima za mali fudbal na Adi Ciganlji u Beogradu, a otvoriće ga ambasadori Slovačke i Poljske Dagmar Repčekova i Tomaš Njegođiš.\nUčestvuju timovi Ambasada: Češke Republike, Finske, Francuske, Grčke, Hrva tske, Italije, Kanade, Nemačke, Poljske, Rusije, SAD, Slovačke, Ukrajine, Velike Britanije i institucija: EU delegacije u Srbiji, Ministerstva spoljnih poslova Republike Srbije i Ministarstva sporta i omladine Republike Srbije.


Zecovi.Net • Pogledaj temu - Zelim da udomim zecicu :) NIS\nZelim da udomim zecicu :) NIS\nPostao/la mali.zeka » uto tra 17, 2012 20:34 pm\nZelim zeku jako dugo i dosta toga sam procitala ovde po forumu, i sada sam spremna da imam jednu bebicu zeku i da se brinem o njoj najbolje na svetu citajuci o udomljavanju, shvatam da to mozda i nije losa ideja.\nUkoliko ima nekog iz Nisa ili okoline ko zeli da pokloni svoju zecicu eventualno proda javite se ovde molim Vas pozdrav\np.s. Imam 20 godina, nisam neko detence koje ne zna sta ce sa sobom, samo hocu da pruzim ljubav nekom slatkom zekonji\nPridružen/a: uto tra 17, 2012 20:26 pm\nRe: Zelim da udomim zecicu :) NIS\nPostao/la Bombica i ja » uto pro 17, 2013 20:04 pm\nNećeš pogrešiti! I divnii su, ali treba da imaš ogrooooomno strpljenje jer , bar ova moja, užasno tvrdoglavi ja sam moju kupila u pet centru, zdrava je i lepa mada sam uvek za to da se pre udomi nego kupi životinja...\nPostao/la zeko Simba » sri pro 18, 2013 16:58 pm\nmali.zeka da li imaš facebook? javi se molim te tamo na Udruga Zecovi profil pa ću ti dati link kome da se u Nišu obratiš


Sport – Page 190 – Prnjavor.info\nLjubić „pocijepao“ mrežu Brčkog!\nU okviru 6. kola prve futsal lige Rs u SD „Sloga“ Kmf Ljubić je savladao Kmf Brčko sa uvjerljivih 14:6(7;1), iako su gosti u Prnjavor stigli na krilima gostujuće pobjede nad Sokratesom, i sa nadom […]\nFutsal „zapalio“ Prnjavor – derbi večeras\nU okviru petog kola Prve fitsal lige RS u SD „Sloga“ snage će odmjeriti gradski rivali KMF Obilić i KMF Ljubić. Okosnicu nominalnog domaćina čine uglavnom igrači koji nisu iz Prnjavora, dok je Ljubić sastavljen […]\nIzbor deset najboljih sportista RS, kandidati: Nataša Vidović\nPrnjavor – Za članicu Karate kluba Ipon iz Prnjavora Natašu Vidović ova godina bila je izuzetno uspješna na oba fronta na kojima je bila angažovana. Odličnim uspjehom i zvanjem vukovca ljetos je završila školovanje u […]\nU petak veliki gradski derbi\nVeliki gradski derbi, KMF “Obilić” Prnjavor i KMF “Ljubić” Prnjavor Dvorana “Sloga”, 04.12.2015. (petak), 18:30 Ulaz besplatan\nPodržimo Natašu Vidović za najboljeg sportistu Republike Srpske\nPrnjavorčanka Nataša Vidović, kandidat je za najboljeg sportistu Republike Srpske. Podržimo Natašu tako što u SMS poruci napišete GL zatim razmak te broj 16 i pošaljete na broj 091 610 102\nKMF Ljubić – Titula za prvi rođendan\nKlub malog fudbala Ljubić, osnovan prošle godine, u debitantskoj sezoni osvojio je šampionsku titulu u Drugoj futsal ligi RS i plasirao se u Prvu ligu.


Bajden najavljuje preporuke o kontroli oružja\nPotpredsednik Džo Bajden i sekretar za pravosudje Eri Holder na jednom od sastanaka o pravu na posedovanje oružja i kontroli kupovine oružja.\nPotpredsednik Sjedinjenih Američkih Država Džozef Bajden najavio je da će do utorka predstaviti predsedniku Obami predlog nove politike za suzbijanje oružanog nasilja.\nBajden je održao sastanke sa predstavnicima grupa žrtava vatrenog oružja, kao i zagovornicima veće zaštite od vatrenog oružja. Kasnije danas trebalo bi da se sastane sa predstavnicima moćnog američkog lobija - Nacionalne asocijacije vlasnika oružja. Potpredsednik Bajden kaže da će niz preporuka, koje nastaju na osnovu tih razgovora, verovatno uključiti proveru biografije svih kupaca oružja.\nBajden je počeo da održava ove sastanke posle tragedije u osnovnoj školi Sendi Huk u Njutaunu u Konektikatu, gde je prošlog meseca naoružani napadač ubio 20 dece i šestoro odraslih.\nBajden se juče u Beloj kući sastao da predstavnicima grupa koje zastupaju žrtve nasilja i organizacijama koje se zalažu za kontrolu nošenja oružja, u okviru napora da se pronađe rešenje za sve učestalije oružane incidente u Sjedinjenim Državama. Bajden je tom prilikom rekao da on i predsednik Obama razmatraju različite mere, uključujući zakone i predsedničke direktive.\n“Predsednik i ja rešeni smo da preduzmemo akciju. Nije reč o poziranju za fotografije niti o praznom razgovoru o tome šta vi mislite. Obojica smo suštinski zainteresovani da čujemo šta imate da kažete. Kao što je predsednik rekao, ako naše akcije spasu samo jedan život trud će se isplatiti,” rekao je Bajden.\nBela kuća je saopštila da predsednik traži od Kongresa da usvoji strožije mere kontrole nabavke automatskog oružja i unapredi sistem provere osoba koje ga kupuju. Međutim Nacionalno udruženje vlasnika oružja i druge slične organizacije podozrive su prema uvođenju bilo kakvih mera koje bi mogle da ograniče američko ustavom zagarantovano pravo na posedovanje oružja.\nU međuvremenu, policija u Kaliforniji ovog popodneva je saopštila da su dve osobe pogođene u pucnjavi u jednoj srednjoj školi. Vlasti su saopštile da je policija uhapsila osobu koja je pucala, ali nije navedeno više detalja.


Šest fudbalera Makabi Tel Aviva pozitivno na virus korona\nŠest fudbalera Makabi Tel Aviva i jedan član stručnog štaba pozitivni su na virus korona, saopšteno je iz tog kluba.\nIako je Izrael u petak proglasio karantin u naredne tri sedmice, tim Makabija je dobio dozvolu od Ministarstva zdravlja i Fudbalskog saveza te države da se odigra plej-of meč kvalifikacija za Ligu šampiona protiv austrijskog Red Bul Salzburga. Pred sami meč pojavili su se i novi problemi za Izraelce, pošto je testiranjem otkriveno da je šest fudbalera i jedan član stručnog štaba pozitivno na virus korona. Prema pravilima Evropske kuće fudbala (UEFA) meč se može igrati ako ekipa ima 13 zdravih fudbalera na raspolaganju.\nPrvi susret Makabi Tel Aviva i Red Bul Salzburga na programu je večeras u 21 sat.\nPrethodni članakVitas: “Ne treba da se bojimo ekipa kao što je Šarlroa”\nNaredni članakNHL: Leon Drajzajtl prvi Nijemac koji je postao MVP lige


RTS :: Nikolić: Najbolja igra ove polusezone\nčetvrtak, 17. apr 2014, 20:32 -> 22:16\n"Ovo je možda najtačnija i najbolja igra Partizana ove polusezone. Organizacija je bila skoro perfektna u svakom minutu, dobar presing po čitavom terenu, akcije, šanse... Ako moram da tražim zamerku onda je to ponovo realizacija, imali smo dosta šansi i situacija", rekao je Nikolić novinarima posle utakmice u Beogradu.\nPartizan je kao domaćin golovima Saše Ilića i Petra Škuletića sa 2:0 savladao Jagodinu u 24. kolu Super lige Srbije i tako zadržao tri boda zaostatka za liderom na tabeli Super lige Crvenom zvezdom.\nUtakmici na stadionu Partizana prisustvovalo je oko dve hiljade ljudi.\n"Da se ja pitam i da mogu nešto da utičem, svakog od gledalaca koji su bili danas bih nagradio da do kraja sezone dobiju besplatne ulaznice", rekao je trener Partizana. On je naveo da će tokom narednih dana više znati da li će povređeni Milan Lukač i Danko Lazović igrati na sledećoj utakmici za Partizan, ali da postoji velika šansa da budu u timu.\nTrener Jagodine Mladen Dodić rekao je da je Partizan odigrao odlično i zasluženo pobedio njegovu ekipu.\n"Partizan je odigrao odlično apsolutno zasluženo pobedio. Bio je u svim segmentima bolji od nas. Nisu nam dozvolili da dođemo do igre, nismo imali ni pas ni prilike. Uspeli smo da se odbranimo u prvom poluvremenu iako je visio gol u vazduhu, a oni su poveli iz možda najslabije šanse na utakmici i posle toga bili mirni. Ovo je veliko iskustvo, moraćemo da izvučemo pouke", rekao je Dodić.\nPartizan će u sledećem kolu gostovati Napretku u Kruševcu, dok će Jagodina dočekati ekipu Rada.\n(petak, 18. apr 2014, 19:59) - Stevan [neregistrovani]\nNikolic radi svoj posao za razliku od Zvezdinog trenera koji se oslanja na srecu i litlle help od sudija,u derbiju ce Partizan pobediti,jesenas ste slavili zahvaljujuci nasem autogolu,prednost koju smo ispustili ide na teret bivseg trenera Partizana koji je previse trazio najboljih 11 kojih nije bilo u tom momentu,pojacanja koje je Partizan doveo su trenutno najbolje sto ima Srbija,i drago mi je da se oslanjamo na domace snage i pravimo nove talente Srpskog fudbala.Zvezda je sa Stankovicem zavrsila sa svojom skolom fudbala,sada im Slovenci kroje sudbinu,samo sto ce sav puci sledeceg vikenda.Pozz Grobarima\n(petak, 18. apr 2014, 12:07) - Vlada [neregistrovani]\nAko je ovo tebi dobra igra,onda super...samo ti ostani da vodis Partizan...:D...jedva cekam derbi...:D\n(četvrtak, 17. apr 2014, 21:14) - Ghanac [neregistrovani]\nSad ne komentarises sudjenje i penal koji je napravio Trajkovic?\nMilošević: Rezultat dobar, ali mnogo toga treba popraviti\nOstojić: Ako ovako nastavim doguraću kao Saša Ilić\nVitas na promociji u Humskoj: Partizan mora da osvaja trofeje\nFudbaleri Partizana otputovali u Katar\nZvezda protiv Vojvodine, Ben doneo prednost domaćinu\nČelsi bolji od Totenhema u londonskom derbiju


Bruce Willis: U filmu "Die Hard" nisam video potencijal Prolog\nAmerički glumac Bruce Willis je priznao da nije mogao ni predpostaviti da će originalni film "Die Hard" biti tako uspešan.\nPedesetsedmogodišnji glumac je tokom poslednjih 25 godina u pet filmova igrao ulogu policajca Johna McClanea. Međutim, prilikom gostovanja u emisiji USA Today Willis je rekao da u tom filmu nije video nikakav dugoročni potencijal.\n"Da li sam tada mislio da ću i nakon 25 godina snimati te filmove? Nazovite predsednika Sjedinjenih Američkih Država i pitajte ga šta će se desiti za 25 godina. Niko nikada ne zna šta će se pokazati kao hit", rekao je Willis.\nGlumac je takođe rekao i da najviše žali što je u originalnom filmu "Die Hard" ubijen negativac Hans Gruber, koga je glumio Alan Rickman.\n"Mislim da nismo trebali da ga ubijemo. On je bio najbolji negativac koga sam vidio u svojoj karijeri", kazao je Willis.\nU poslednjem filmu serijala "Die Hard" John McClane putuje u Rusiju kako bi pomogao svom sinu Jacku da spreči teroristički napad.


PREOKRET – šesta lista na izborima – Zlatibor.News\nReading: PREOKRET – šesta lista na izborima\nZlatibor.News > Blog > Događaji > PREOKRET – šesta lista na izborima\nPREOKRET – šesta lista na izborima\nUpdated 2012/04/12 at 8:10 PM\nDanas je predsednica opštinskog odbora Liberalno – demokratske partije u Čajetini, Cana Ćirović predala izbornu listu Pokreta “PREOKRET”. Opštinska izborna komisija je konstatovala da su ispunjeni svi predviđeni uslovi, pa je lista Pokreta PREOKRET proglašena pod rednim brojem 6.\nJedini prigovor su imali predstavnici Demokratske stranke, koji su osporili pravo na člana u proširenom sastavu opštinske izborne komisije listi Pokreta “PREOKRET”, po članu 14. Zakona o lokalnim izborima. Prigovor je odbijen, jer lista Pokreta “PREOKRET” na izborima za Narodnu skupštinu Republike Srbije ima kandidata za narodnog poslanika.\nPrva na listi “PREOKRET” je gospođa Cana Ćirović, direktorka preduzeća Danica, i kandidat za narodnog poslanika, zatim sledi Milenka Vesović, a na trećem mestu je Aslani Samir. Kompletnu listu možete pogledati ovde.\nTAGGED: cana cirovic, izborna lista preokret, ldp, preokret\nPrevious Article Demokratska stranka Srbije – prva na glasačkim listićima\nNext Article Dežurna medicinska služba


Sportske.net - Čović: "Ataman neće ići na Markov grob!"\nTreći ovosezonski susret Crvene zvezde Telekom i Galatasaraja sa sobom nosi veliki bezbednosni rizik ali i sportsku težinu što su u klubu sa Malog Kalemegdana ozbiljno shvatili i maksimalno se posvetili kvalitetnoj organizaciji te utakmice.\nU sredu su rasprodate sve ulaznice za pomenutu utakmicu koje su se našle u slobodnoj prodaji a prvi čovek Crvene zvezde Telekom Nebojša Čović poručio je da će klub učiniti sve da duel sa Galatasarajem protekne u najboljem mogućem redu.\n"Za skoro dva sata rasprodat je ceo kapacitet 'KombankArene'. Mi smo preduzeli sve mere bezbednosti koje su u našoj moći i da meč koji ima epitet visokog rizika, protekne u najboljem redu i nadamo se da će tako i biti, jer svi znamo šta se dešavalo 21. novembra prošle godine u Istanbulu" počeo je priču Nebojša Čović.\nPrvi čovek crveno-belih objasnio je da Zvezda nije imala previše izbora kada je dolazak Ergina Atamana u Srbiju u pitanju zbog čega je kod premijera Vučića urgirano da treneru Galatasaraja bude omogućen ulazak u zemlju.\n"Mislim da je to bolji i mudriji izbor. Jer, zašto bismo kažnjavali Zvezdine navijače i ceo klub, imajući u vidu da Crvena zvezda za ono što se dešavalo u Istanbulu ne snosi niti jedan promil krivice" kazao je Čović.\nDa je država Srbija uskratila Atamanu mogućnost ulaska u zemlju utakmica bi morala da bude odigrana na neutralnom terenu što ne bi bilo u interesu Crvene zvezde Telekom.\n"Jako je važno da ovaj meč prođe u dobroj organizaciji, jer će se sve to pažljivo pratiti od strane Evrolige. Naravno, nama ovaj meč i sportski važan, jer Zvezdi treba pobeda kako bi imala šanse da izbori plasman među osam najboljih ekipa. Tražimo da nam publika pomogne u tome, a zna se kako se to radi" dodao je Čović.\nNakon priče o bezbednosnim i sportskim aspektima predstojeće utakmice Nebojša Čović se dotakao i spekulacija turskog lista "Hurijeta" koji je najavio da će čelnici Galatasaraja i trener Ataman obići grob Marka Ivkovića.\n"Taj turski list Hurijet je nama pravio probleme i 21. novembra sa takvim izjavama koje su potpuno neodgovorne, što je bljutavo i sramno, a sa tim nastavljaju i dalje" kazao je Čović i dodao,\n"Kakav će scenario biti videćemo kada turska ekipa doputuje čarterom i kada se onako kako predviđaju pravila i propozicije Evrolige sastanu naši predstavnici sa njihovim. Ali, 100% sam siguran da trener Ataman neće ići na Markov grob" poručio je prvi čovek Crvene zvezde Telekom.\nUz apele navijačima da ranije dođu u dvoranu i da navijaju sportski i korektno Nebojša Čović je na kraju izrekao veliku istinu koja bi svakoj pristalici kluba sa Malog Kalemegdana trebalo da bude na pameti kada krene na utakmicu.\n"Možemo da radimo šta god hoćemo, i dobro i loše, ali život Marka Ivkovića više ne možemo da vratimo. Zato, apelujem na naše navijače da fer i sportski navijaju i da zajedno dođemo do trijumfa" zaključio je Čović.\nUtakmica Crvena zvezda Telekom - Galatasaraj igra se u petak sa početkom od 21 čas.


Jedinice Vojske i Policije pripremaju se za združenu taktičku vežbu sa bojevim gađanjem „Odgovor 2021“. U subotu će na poligonima „Pasuljanske livade“ i „Orešac“ biti prikazan deo sposobnosti, uvežbanosti, vatrene moći i sadejstva jedinica Vojske i Policije prilikom rešavanja kriznih situacija.\nPukovnik policije Vladan Mirković iz Specijalnih antiterorističkih jedinica kaže za RTS da je specifičnost ove vežbe što će biti prikazano učešće svih specijalizovanih grupa koje su sastavni deo specijalnih vojnih i policijskih jedinica.\n„Gledaćemo dejstvo snajperskih parova specijalnih snaga na daljinama od 100 do 1.100 metara, učešće vodiča službenih pasa koji će upotrebiti specijalno obučene službene pse za napad, gledaćemo rad timova za blisku borbu u saradnji sa specijalistima za minsko-eksplozivna sredstva koji će koristiti specijalna sredstva za odvraćanje pažnje i pravljenje prolaza u unutrašnjost objekta“, rekao je Mirković.\nPored toga, kako kaže, videćemo specijalni padobranski desant pripadnika specijalnih snaga u punoj borbenoj opremi sa visine od 2.000 metara i različite vrste helikopterskog desantiranja – ronilački parovi koji će se desantirati iz helikoptera tipa „gazela“ u vodu, izviđačka i protivdiverzantska upotreba ronilačkih parova i protivterorističkoj borbi.\nVežba „Odgovor 2021“ – dejstvo snajperskih parova, padobranski i ronilački desanti, oklopna vozila\n„Gledaćemo desantiranje timova za blisku borbu iz helikoptera H-145 uz korišćenje specijalnih konopaca, kao i različite vrste evakuacije pripadnika specijalnih snaga sa terena po završetku angažovanja“, ističe Mirković.\nMajor Vojske Srbije Milan Sudžuković navodi da će gledaocima posebno zanimljivo biti da će sve taktičke radnje i postupci koje izvode pripadnici 72. brigade za specijalne operacije biti sastavni deo bojevih gađanja.\n„Bojna gađanja će se izvoditi na veoma malom prostoru iz mnogo vatrenog oružja. Biće podržavane jedinice sa topovima 12,7 milimetara koje će gađati preko vlastitih jedinica i kroz međuprostore, biće dejstvo snajperskih parova i to će se izvoditi takođe preko vlastitih jedinica, biće neutralisani ciljevi neposredno ispred upadnih timova pred sam ulazak u objekte dejstva“, rekao je Sudžuković.\nIstakao je da će sve to biti atraktivno i nešto što do sada nije viđeno.\nPripreme za vežbu\nPripreme za vežbu „Odgovor 2021“\nUkazao je da će gledaoci na poligonu „Orešac“ moći da vide i dejstvo oklopnih borbenih vozila „miloš“, a biće prisutna i daljinski upravljiva bezposedna platforma „mali miloš“ ili „miloš m“.\n„Takođe će dejstvovati sa mitraljezom 7,62 milimetara po ciljevima koji su postavljeni ovde u polju. Tako da su sve to sredstva koja ranije naši gledaoci nisu imali priliku da gledaju na malom ekranu“, zaključio je Sudžuković.\nU vežbi učestvuje oko 1.500 pripadnika Vojske i Policije. RTS će direktno u subotu prenositi vežbu „Odgovor 2021“.\nPrethodni tekstSVE JE JASNO OKO ZAGAĐENJA VAZDUHA: Krivi i vlast i opozicija jer su na platnom spisku stranaca (VIDEO)\nSledeći tekstSRPSKI NAROD SE DIGAO U ODBRANU ZEMLJE: Ne damo vam dedovinu, ne damo vam rudnike!


Knjiga za zdravlje – IzKruga-Niš\nAkcijom „Knjiga za zdravlje“, Narodna biblioteka „Stevan Sremac“ u Nišu pridružila se obeležavanju „Nedelje žena sa invaliditetom“. Biblioteka je donirala nekoliko stotina naslova i oko stotinu zaštitnih maski članicama ogranizacije „Iz kruga – Niš”\nMi širokog srca primamo ovu donaciju koja će značiti mnogim mladim devojkama i ženama sa invaliditetom , koje su nažalost veći deo života zatvorene u četiri zida. Nama nažalost pandemija dođe kao jedna normalna situacija, jer su usled organičenog kretanja i invaliditeta mnoge od njih zatvorene u svojim kućama, a knjiga im dođe kao najbolji i najverniji prijatelj, rekla je Jasmina Barać – Perović, predsednica organizacije Iz kruga Niš i odbornica Skupštine grada Niša.\nNedelja žena sa invaliditetom obeležava se u periodu od 17. do 24. novembra. Ovu manifestaciju je Savez organizacija „Mreža …IZ KRUGA – Srbije“ uspostavila 2013. godine. Od tada se obeležava svake godine


Niška televizija » Od 1. jula skuplje mesečne i polumesečne karte za gradski prevoz (VIDEO)\nObjavljeno 28.06.2014. 17:22\nTagovi: javni prevoz, tender poskupljenje\nPoskupljenje javnog gradskog prevoza koje je predviđeno od jula meseca, bilo je neminovno zbog ekonomske održivosti i stabilnosti gradskog budžeta, kažu u Direkciji za javni prevoz. Osim ove odluke i trasa kružna linije će biti skraćena, a biće i raspisan novi tender za prevoznike. Nadležni u Direkciji kažu da su sve predložene izmene bile pažljivo razmatrane, i da korisnici javnog prevoza, navedene izmene neće osetiti u velikoj meri.\nNiški javni prevoz, koji je od strane mnogih gostujućih deleacija, kako stranih, tako i domaćih ocenjen kao kvalitetan, i dobro organizovan, od 1. jula, biće skuplji za 10 odsto. Ovo poskupljenje se, kako kažu nadležni u Direkciji za javni prevoz odnosi samo na polumesečne i mesečne kartice, jer su, kako kažu ove dnevne poskupele još početkom godine.\nNovo najavljeno poskupljenje iznenadilo je i mnoge Nišlije, koji koriste njihove usluge.\nKao novinu u funkcionisanju gradskih linija, u Direkciji najavljuju i skraćenje popularne kružne linije, ali tvrde da se time kvalitet pruženih usluga neće promeniti.\nDirekcija za javni prevoz Niša pokrenula je i postupak javne nabavke za poveravanje gradskog i prigradskog prevoza u skladu sa projektom o javno-privatnom partnerstvu čija je petogodišnja vrednost oko šest milijardi dinara. Procedura traje 52 dana od dana raspisivanja tendera, a nakon toga će komisija, koju je obrazovala Direkcija, u roku od 30 dana odlučiti koji su najbolji ponuđači i svoju odluku dostaviće Skupštini grada.\nJa imam jednu primedbu! Naime moram da pitam i da mi neko da zaista adekvatno i uverljivo objasnjenje: ,, Zasto penzioneri ne placaju karte, imaju povlastice, primaju penzije? Deca koja idu u skolu a ciji roditelji imaju nikakve plate ili ne rade nigde moraju da placaju kartu ili budu izbacivana iz autobusa, pri tom nisu krenula da se svrckaju idu u skolu a dosta penzionera ide na dnevnu ekskurziju nasim gradom pa uz to povedu i unuke u obilazak jer im je to zabava za Dz! E volela bih da neko i o ovome razisli malo i donese adekvatno resenje za razresavanje i ovog problema pred kojim svi zatvaraju oci i posto poto hoce da se dodvore odlazecoj generaciji, pri cemu zanemaruju mladost. Ja uvek glasam za mladost, nisam mlada vec sam na polovini i to dobroj polovini svog zivota ali mladost je ta koja je prevagnula kod mene i za koju cu uvek da glasam!


Đoković spasao dve set lopte i trijumfovao, Jelena u osmini finala – Net.hr\nĐoković spasao dve set lopte i trijumfovao, Jelena u osmini finala\nAutor: Ivana Barać 23:32 30.08.2013\nRutinske pobede naših na US openu\nNajbolji teniser sveta Novak Đoković pobedio je Benjamina Bekera sa 7:6 (7-2), 6:2, 6:2 u drugom kolu US opena za jedan čas i 51 minut.\nĐoković je igrao daleko od svog maksimuma, mučio se sa vrućinom, a u prvom setu je spasao dve set lopte.\nIpak, kada je dobio prvi set, ostatak meča bio je formalnost i Novaka sada čeka bolji iz meča Nieminen – Sousa. Ukupno je srpski teniser imao 40 vinera i 26 grešaka, a upisao je i 13 asova.\nPosle propuštene prilike u prvom setu, intenzitet Bekerovih udaraca je opao, a Đoković je zaigrao opuštenije, mada i dalje nije bio blizu nivoa iz meča sa Berankisom. Ipak, napravio je Novak još jedan brejk i potom je priveo set kraju – 6:2.\nMaltene identičan scenario viđen je i u trećem setu – Đoković je na samom startu napravio brejk i do kraja nije imao nikakvih problema da dođe do drugog trijumfa u isto toliko okršaja sa Bekerom.\nJelena u osmini finala\nSrpska teniserka Jelena Janković plasirala se u osminu finala US opena, pošto je savladala Japanku Kurumi Naru sa 6:4, 7:6 (7-5).\nJelena je u drugom setu hrabrim napadom bekhendom spasla brejk loptu, prethodno je gubila i sa 5:2, ali je uspela da preokrene i da slavi u taj brejku.\nJankovićeva je imala 20 grešaka i tri greške više, dok je 22-godišnja Nara upisala 28 direktnih poena i 27 neiznuđenih grešaka.\nZa plasman u četvrtfinale Jelena će se boriti sa Na Li, koja je bila bolja od Lore Robson. Do sada su igrale osam puta, skor je 4-4, a Jelena je dobila jedini ovogodišnji duel, u Rimu je bilo 7:6, 7:5.


Besprizorni potez Alijinih sledbenika: Hoće opet da menjaju ime Republici Srpskoj - Sputnjik Srbija\n03:40 23 April 2021\n19:13 10.08.2018 Preuzmite kraći link\nPotpredsednik Srpske Ramiz Salkić iz Stranke demokratske akcije pokrenuo je inicijativu o promeni naziva Republike Srpske, pa se zbog predstojećih opštih izbora u Bosni i Hercegovini nameće pitanje zašto takva inicijativa dolazi u ovom momentu?!\nKrije li se iza svega nešto veće i šta bi to moglo biti? Koje i kakve opasnosti to nosi sa sobom i koliko takva inicijativa ima veze sa kampanjom pred opšte izbore u BiH? U krajnjoj liniji, pošto ovakve inicijative za promenu imena Srpske nisu novost i dolazile su i ranije, koje ime bi odgovaralo Bošnjacima?\nPolitikolog iz Beograda Aleksandar Pavić, koji poznaje prilike u Bosni i Hercegovini i Republici Srpskoj, kaže za Sputnjik da je „Salkić član udruženog zločinačkog poduhvata koji se zove SDA i koji je odgovoran za izbijanje rata u Bosni i Hercegovini“.\n„Osnivač stranke Alija Izetbegović odbio je dva mirovna plana koji bi sprečili rat u Bosni i Hercegovini i oni su isključivi krivci za krvoproliće, jer žele da kontrolišu celu državu. Nije im bila dobra Jugoslavija da žive zajedno sa Srbima i Hrvatima i drugim narodima, ali zato žele da nateraju Srbe i Hrvate da žive u BiH koju oni kontrolišu“, jasan je Pavić.\n„On je jedan mudžahedin u kravati i odelu, ali kravata i odelo ne treba da zavaravaju. Njegova jedina svrha u političkom životu je da nema Republike Srpske i po mogućstvu da nema Srba, a zatim ni Hrvata u Bosni i Hercegovini. On je član ekstremističke organizacije koja bi u normalnoj državi trebalo da bude zabranjena“, kategoričan je Pavić.\nProfesor iz Banjaluke Miloš Šolaja podseća za Sputnjik da je predsednik SDA Bakir Izetbegović već jednom predlagao ovakvu inicijativu i da je sâm odustao od takvog predloga.\n„To nije realno, jer je Republika Srpska kategorija iz Dejtonskog mirovnog sporazuma i ukoliko bi bilo promenjeno ime, onda bi nestala i suština. Ne verujem da je to moguće, jer da se ime nekome nije sviđalo, ne bi ga prihvatili“, napominje Šolaja.\n„Nema tog imena koje bi njih zadovoljilo, osim da nosi naziv Bosna i Hercegovina, kao što drugi entitet u sebi nosi naziv Bosna i Hercegovina, ali po mogućstvu da tu budu samo većinski muslimani, da tu vehabije kontrolišu sve džamije, da može Zelena transverzala da se spoji i da onda mogu da okrenu svoje vidike tamo dalje prema Zapadu i prema novom džihadu u Evropi“, tvrdi Pavić.\n„I oni to mogu da zaklanjaju iza svakojakih izmišljenih stvari, jer jednostavno ne mogu da prežale što ovde više nema Otomanskog carstva i što oni ne uživaju privilegije nad hrišćanima. Oni se neće smiriti dok ovde položaj hrišćana na celom prostoru ne bude kao što je recimo u današnjoj Saudijskoj Arabiji., gde je zabranjeno biti hrišćanin“, precizira Pavić.\n„Pitati Bošnjake šta bi oni hteli bilo bi suludo, osim ukoliko oni ne žele da pitaju Srbe kako bi oni želeli da se nazove Bosna i Hercegovina, a to se sigurno neće desiti. Mislim da bi oni najviše voleli da to bude neki ’Ujedinjeni evropski emirat‘ i da bi im to bilo baš po meri“, ciničan je Pavić.\nRamiz Salkić, Bakir, Alija Izetbegović, entiteti, Dejton, Hrvati, Bošnjaci, ime, Srbi, rat, Republika Srpska


MEI - Aktuelnosti - J. Joksimović: Fokus lokalnih samouprava da bude na klasterima 1 i 5\nJ. Joksimović: Fokus lokalnih samouprava da bude na klasterima 1 i 5\n01. jun 2021. | Beograd\nKlaster 1 i klaster 5 u pregovorima sa EU trebalo bi da budu fokus lokalnih samouprava, kazala je danas ministar za evropske integracije Jadranka Joksimović ističući da je pored reforme javne uprave u pristupnim pregovorima važan prelazak na kohezionu politiku.\nJoksimović je to rekla na onlajn konferenciji održanoj povodom Evropskog dana za lokalne samouprave, a na kojoj je potpisan Sporazum o saradnji SKGO sa Fondom za evropske poslove AP Vojvodine.\nKako je naglasila, evropske integracije i pristupni proces su procesi za celo društvo, koji uključuju sve nivoe vlasti.\nPojašnjavajući da su za lokalnu samoupravu važni klaster 1 i klaster 5, Joksimović podseća da se u klasteru 1 između ostalog nalazi i reforma javne uprave, pored opšteg dela vladavine prava, statistike, javnih nabavki i finansijskih odredbi, dok se klaster 5 tiče resursa, kohezije i poljoprivrede.\nSmatra da je posebno značajna, pored reforme javne uprave, koheziona politika i priprema Srbije na prelazak na kohezionu politiku za pristupanje u članstvu, a trenutno za korišćenje pretpristupnih fondova koji se, precizira, koriste u pristupnom procesu.\n„Klaster 5 i Klaster 1 su dominantan fokus lokalnih samouprava i kroz prepoznavanje i Nacionalnog konventa i Same konferencije gradova i opština kao ne samo savetnika, već kao aktivnih učesnika ovog procesa“, kazala je Joksimović.\nKada je reč o kohezivnoj politici, Joksimović kaže da je Ministarstvo za evropske integracije nadležno za pripremu Poglavlja 22 u okviru klastera 5 koje se odnosi na regionalnu politiku, koordinaciju strukturnih instrumenata.\nJoksimović dodaje da je akcioni plan već poslat Evropskoj komisiji koja je dala komentare.\n„Idemo ubrzano u pripremu Poglavlja 22 u okviru klastera 5 gde nam je izuzetno važno učešće lokalnih samouprava posebno regionalnih razvojnih instrumenata koji su mreža za mapiranje resursa što je takođe deo klastera 5, ali i priprema za korišćenje pretpristupnih fondova“, ističe ministar.\nPrema njenim rečima, veoma je značajno i učešće lokalnih samouprava u programima prekogranične saradnje.\nJoksimović podseća da Srbija ima takvu saradnju sa sedam država, što kandidata, što članica i to sa Bugarskom, Hrvatskom, Rumunijom, Mađarskom, Severnom Makedonijom, Crnom Gorom i BiH.\n„Oko 60 odsto pograničnih lokalnih samouprava u Srbiji je već koristilo programe prekogranične saradnje“, kaže Joksimović i navodi da je značajan deo kapaciteta izgrađen na nivou lokalnih samouprava, ali da to treba pojačavati.\nKako je naglasila, radi se i program nove finansijske perspektive za period 2021 - 2027 (IPA 3), a EU je u fazi završavanja novog pravnog okvira za kohezionu politiku.\n„Pratićemo promene da bismo se na vreme usaglašavali, a ono što je veoma važno jeste da lokalne samouprave budu aktivno uključene u ovaj proces, da prate promene“, ističe Joksimović i dodaje da je u svim programima prekogranične saradnje osnovna komponenta zelena agenda, odnosno projekti zaštite životne sredine.\nTo je važno napomenuti, kako kaže, jer na taj način Srbija obavlja i drugi deo posla u evropskim integracijama, a to je pravedna tranzicija ka održivoj zelenoj privredi.\nNa konferenciji je učestvovao i šef Delegacije EU Sem Fabrici koji je istakao da je jedno od ključnih načela Unije da ne preduzima ništa i ne radi umesto regiona i lokalnih samouprava, osim ako ta aktivnost ne bi bila delotvornija.\n„EU neće ništa uraditi, osim ako lokalni ili regionalni nivoi ne mogu da u potpunosti sami to urade“, kazao je Fabrici i dodao da Unija pruža dodatne mehanizme i instrumente za sprovođenje programa, zatim pomaže regionima da donose odluke, a nacionalne regionalne parlamente osnažuje.\n„Zakonodavstvo EU se zaista bavi životima ljudi i mora da se sprovodi na lokalu, tamo gde ljudi žive“, kazao je Fabrici.